cyanic-selkie/wikianc huggingface dataset:
ಜೀನ್‌ನಮೂನೆ
ಜೀನ್‌ನಮೂನೆಯು (ಜೀನೋಟೈಪ್) ಜೀವಿಯೊಂದರ ಅನುವಂಶಿಕ ಸಂಯೋಜನೆ ಮತ್ತು ಇದು ಜೀವಿಯ ಭ್ರೂಣಾವಸ್ಥೆಯಿಂದ ವಯಸ್ಕರವರೆಗಿನ ಎಲ್ಲ ಹಂತಗಳಲ್ಲಿನ ಅನುವಂಶಿಕ ಸಾಧ್ಯತೆ ಮತ್ತು ಮಿತಿಗಳನ್ನು ನಿರ್ಣಯಿಸುತ್ತದೆ. ಜೀನ್‌ನಮೂನೆಯು ಜೀವಿಯ ವಾಸ್ತದದ ರೂಪ ಮತ್ತು ವರ್ತನೆಯನ್ನು (ಸ್ಥೂಲಾರ್ಥದಲ್ಲಿ ವ್ಯಕ್ತನಮೂನೆ ಅಥವಾ ಫೀನೊಟೈಪ್) ನಿರ್ಣಯಿಸುವ ಮೂರು ಅಂಶಗಳಲ್ಲಿ ಒಂದು. ಇನ್ನೂ ಎರಡು ಅಂಶಗಳು ಅನುವಂಶಿಕವಾಗಿ ದತ್ತವಾಗುವ ಎಪಿಜೆನಿಟಿಕ್ ಅಂಶಗಳು ಮತ್ತು ಇತರ ಪರಿಸರದ ಅಂಶಗಳು. ಜೀವಿಯೊಂದರ ಜೀನ್‌ನಮೂನೆಯು ಅದರಲ್ಲಿರುವ ಜೆನೆಟಿಕ್‌ ಕೋಡ್ ಅಥವಾ ಅನುವಂಶಿಕ ಸಂಕೇತಗಳ ನಕಾಶೆ. ಎಲ್ಲಾ ಒಂದೇ ರೀತಿಯ ಜೀನ್‌ನಮೂನೆ ಇರುವ ಜೀವಿಗಳು ಒಂದೇ ರೀತಿಯಲ್ಲಿ ಕಾಣುತ್ತವೆ ಅಥವಾ ಒಂದೇರೀತಿಯಲ್ಲಿ ವರ್ತಿಸುತ್ತವೆ ಎಂಬುದು ವಾಸ್ತವವಲ್ಲ ಏಕೆಂದರೆ ಅವು ಕಾಣುಬರುವ ಮತ್ತು ವರ್ತಿಸುವ ರೀತಿಯು ಪರಿಸರದಿಂದ ಸಹ ಪ್ರಭಾವಿತವಾಗಿರುತ್ತದೆ. ಜೀನ್‌ನಮೂನೆ ಪದವನ್ನು ಎರಡು ಅರ್ಥದಲ್ಲಿ ಬಳಸಲು ಸಾಧ್ಯವಿದೆ. ಮೊದಲನೆಯದು ಅದು ಒಟ್ಟಾರೆ ಜೀವಿಯೊಂದರ ಅನುವಂಶಿಕ ಮಾಹಿತಿಯ ಮೊತ್ತ. ಇನ್ನೊಂದು ಸಾಮಾನ್ಯ ಅರ್ಥದಲ್ಲಿ ನಿರ್ದಿಷ್ಟ ಆಸಕ್ತಿ (ಅಥವಾ ಅಧ್ಯಯನಕ್ಕೆ) ಸಂಬಂಧಿಸಿದ ಗುಣಗಳನ್ನು ಪ್ರತಿನಿಧಿಸುವ ಜೀವಿಯಾಗಿ. ಈ ಬಗೆಗಿನ ಸರಳೀಕೃತ ಗ್ರಹಿಕೆಯನ್ನು ಹೀಗೆ ಹೇಳಬಹುದು. ಹಲವು ಜೀವಿಗಳಲ್ಲಿ ತಂದೆ ಮತ್ತು ತಾಯಿಯಿಂದ ಪಡೆದ ಜೀವಿಗಳ ಎರಡು ವರ್ಣತಂತುಗಳ ಸಮೂಹ ಜೀವಿಯಲ್ಲಿ ಇರುತ್ತವೆ. ಅವುಗಳ ಮೇಲೆ ಅಲೆಲ್‌ಗಳು ಎಂದು ಕರೆಯಲಾದ ನಿರ್ದಿಷ್ಟ ಗುಣಗಳ ವಂಶವಾಹಿ ನೆಲೆಗಳು (ಲೋಕಸ್) ಇರುತ್ತವೆ. ಹೀಗಾಗಿ ಪ್ರತಿಗುಣಕ್ಕೆ ಕನಿಷ್ಠ ಎರಡು ಅಲೆಲ್‌ಗಳು (ತಂದೆ ಮತ್ತು ತಾಯಿಯಿಂದ ಪಡೆದ ಒಂದೊಂದು ಅಲೆಲ್) ಇರುತ್ತವೆ. ಚಿತ್ರದಲ್ಲಿ ಕಾಣಿಸಿದ ಪುನ್ನೆಟ್ ಚೌಕದಲ್ಲಿ ಬಟಾಣಿ ಸಸ್ಯದ ಹೂವಿನ ದಳದ ಬಣ್ಣಗಳನ್ನು B ಮತ್ತು bಗಳಿಂದ ಸಂಕೇತಿಸಲಾಗಿದೆ. ಇವೆರಡೂ ಭಿನ್ನ ಅಲೆಲ್‌ಗಳು ಮತ್ತು B ಪ್ರಭಾವಿ ಅಲೆಲ್ (ಡಾಮಿನೆಂಟ್ ಅಲೆಲ್) ಮತ್ತು b ಅಪ್ರಭಾವಿ ಅಲೆಲ್ (ರಿಸೆಸಿವ್ ಅಲೆಲ್). ಜೀವಿಯೊಂದರಲ್ಲಿ ಎರಡು ಅಲೆಲ್‌ಗಳು ಇರುವ ಕಾರಣಕ್ಕೆ ಜೀನ್‌ನಮೂನೆಯು BB, Bb ಅಥವಾ bb ಆಗಿರಲು ಸಾಧ್ಯ. ನಿರ್ದಿಷ್ಟ ನೆಲೆಯಲ್ಲಿನ ಎರಡೂ ಅಲೆಲ್‌ಗಳೂ ಒಂದೇ ರೀತಿಯವಾಗಿದ್ದರೆ ಆ ಜೀವಿಯನ್ನು ಸಮಯುಗ್ಮಜ (ಹೋಮೋಜೈಗೋಟ್- ಈ ಉದಾಹರಣೆಯಲ್ಲಿ BB, bb ಎರಡೂ ಸಮಯುಗ್ಮಜಗಳು) ಮತ್ತು ನಿರ್ದಿಷ್ಟ ನೆಲೆಯ ಎರಡು ಅಲೆಲ್‌ಗಳು ಭಿನ್ನವಾಗಿದ್ದರೆ ಅದನ್ನು ಭಿನ್ನಯುಗ್ಮಜ (ಹೆಟರೊಜೈಗೋಟ್- ಈ ಉದಾಹರಣೆಯಲ್ಲಿ Bb ಭಿನ್ನಯುಗ್ಮಜ) ಎಂತಲೂ ಕರೆಯಲಾಗಿದೆ. ಈ ಜೀನ್‌ನಮೂನೆಗಳಿಂದ ಉಂಟಾಗುವ ವ್ಯಕ್ಯನಮೂನೆಗಳನ್ನು (ಫೀನೊಟೈಪ್‌) ಚಿತ್ರದಲ್ಲಿನ ಚೌಕದಲ್ಲಿ ತೋರಿಸಲಾಗಿದೆ.
ರಾಂಪುರ ಪಿ.ಎ.
ಸಸ್ಯ ವರ್ಗ
ಆಲದ ಮರ, ಬೇವಿನ ಮರ, ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಜೀನ್‌ನಮೂನೆ
ಜೀನ್‌ನಮೂನೆ ಮತ್ತು ವ್ಯಕ್ತನಮೂನೆ
ವಾಸ್ತವದಲ್ಲಿ ಒಂದೇ ವಂಶವಾಹಿ ಒಂದು ಅಥವಾ ಹೆಚ್ಚು ಗುಣಗಳನ್ನು ನಿಯಂತ್ರಿಸುವ ಸಾಧ್ಯತೆ ತೀರ ಕಡಿಮೆ, ಹೀಗಾಗಿ ಹಲವು ‌ವಂಶವಾಹಿಗಳು ಗುಣ (ಅಥವಾ ಗುಣಗಳನ್ನು) ನಿಯಂತ್ರಿಸುತ್ತಿರ ಬಹುದು. ಅಷ್ಟೇ ಅಲ್ಲ ಡಿಎನ್‌ಎ ಕೆಲವು ಭಾಗ ಕೇವಲ ಇತರ ವಂಶವಾಹಿಗಳ ಅಭಿವ್ಯಕ್ತಿಯ ನಿಯಂತ್ರಣದಲ್ಲಿಯೂ ತೊಡಗಿರ ಬಹುದು.
ರಾಂಪುರ ಪಿ.ಎ.
ಆರ್ಥಿಕತೆ
ಫಲವತ್ತಾದ ಭೂಮಿ ಹಾಗೂ ನೀರಾವರಿಯಿಂದಾಗಿ ಗ್ರಾಮದ ಆರ್ಥಿಕತೆ ಹಾಗೂ ಹಣಕಾಸಿನ ಸ್ಥಿತಿ ಉತ್ತಮವಾಗಿದೆ.
ಜೀನ್‌ನಮೂನೆ
ಟಿಪ್ಪಣಿಗಳು ಮತ್ತು ಉಲ್ಲೇಖಗಳು
ಆಧಾರ ವರ್ಗ:ವಿಜ್ಞಾನ ವರ್ಗ: ಜೀವಶಾಸ್ತ್ರ ವರ್ಗ: ತಳಿವಿಜ್ಞಾನ
ಮೊಹೆಂಜೊ-ದಾರೋ
thumb|ಮೊಹೆಂಜೊ-ದಾರೋದ ಉತ್ಖನನ ಮಾಡಿದ ಅವಶೇಷಗಳು
ಮೊಹೆಂಜೊ-ದಾರೋ ಪಾಕಿಸ್ತಾನದ ಸಿಂಧ್ ಪ್ರಾಂತ್ಯದಲ್ಲಿನ ಒಂದು ಪುರಾತತ್ವ ತಾಣ. ಸುಮಾರು ಕ್ರಿ.ಪೂ. ೨೫೦೦ ರಲ್ಲಿ ಕಟ್ಟಲ್ಪಟ್ಟ ಇದು ಪ್ರಾಚೀನ ಸಿಂಧೂತಟದ ನಾಗರೀಕತೆಯ ಅತಿ ದೊಡ್ಡ ನೆಲೆಗಳಲ್ಲಿ ಒಂದು, ಮತ್ತು ವಿಶ್ವದ ಅತ್ಯಂತ ಮುಂಚಿನ ಪ್ರಮುಖ ನಗರಗಳಲ್ಲಿ ಒಂದಾಗಿತ್ತು, ಮತ್ತು ಪ್ರಾಚೀನ ಈಜಿಪ್ಟ್, ಮೆಸೊಪೊಟೇಮಿಯಾ ನಾಗರಿಕತೆಗಳೊಂದಿಗೆ ಸಮಕಾಲೀನವಾಗಿತ್ತು. ಸಿಂಧೂತಟದ ನಾಗರೀಕತೆ ಪತನವಾದಂತೆ ಮೊಹೆಂಜೊ-ದಾರೋವನ್ನು ಕ್ರಿ.ಪೂ. ೧೯ನೇ ಶತಮಾನದಲ್ಲಿ ತ್ಯಜಿಸಲಾಯಿತು, ಮತ್ತು ಈ ತಾಣವನ್ನು ೧೯೨೦ರ ದಶಕದವರೆಗೆ ಪುನರ್ಶೋಧಿಸಲಾಗಲಿಲ್ಲ. ಆಗಿನಿಂದ ನಗರದ ಪ್ರದೇಶದಲ್ಲಿ ಗಮನಾರ್ಹ ಉತ್ಖನನವನ್ನು ಕೈಗೊಳ್ಳಲಾಗಿದೆ, ಮತ್ತು ಈ ತಾಣವನ್ನು ೧೯೮೦ರಲ್ಲಿ ಯುನೆಸ್ಕೊ ವಿಶ್ವ ಪರಂಪರೆಯ ತಾಣವೆಂದು ಹೆಸರಿಸಲಾಯಿತು. ಈ ತಾಣವು ಪ್ರಸಕ್ತವಾಗಿ ಸವೆತ ಮತ್ತು ಅನುಚಿತ ಪುನಃಸ್ಥಾಪನೆಯಿಂದ ಅಪಾಯಕ್ಕೊಳಗಾಗಿದೆ.
ನಗರದ ಸಂಪೂರ್ಣ ಗಾತ್ರ, ಮತ್ತು ಸಾರ್ವಜನಿಕ ಕಟ್ಟಡಗಳು ಹಾಗೂ ಸೌಲಭ್ಯಗಳ ಅದರ ಸಂಪನ್ಮೂಲಗಳು ಉನ್ನತ ಮಟ್ಟದ ಸಾಮಾಜಿಕ ಸಂಘಟನೆಯನ್ನು ಸೂಚಿಸುತ್ತದೆ. ನಗರವನ್ನು ಎರಡು ಭಾಗಗಳಲ್ಲಿ ವಿಭಜಿಸಲಾಗಿದೆ, ದುರ್ಗ ಮತ್ತು ಕೆಳಗಿನ ನಗರ. ದುರ್ಗವು ಸುಮಾರು ೧೨ ಮೀಟರ್ ಎತ್ತರದ ಮಣ್ಣಿನ ಇಟ್ಟಿಗೆಗಳ ದಿಬ್ಬ. ಇದು ಸಾರ್ವಜನಿಕ ಸ್ನಾನಗೃಹಗಳು, ಸುಮಾರು ೫೦೦೦ ಜನರು ಹಿಡಿಸುವುದಕ್ಕೆ ವಿನ್ಯಾಸಗೊಳಿಸಲಾದ ದೊಡ್ಡ ವಸತಿ ರಚನೆ, ಮತ್ತು ಎರಡು ದೊಡ್ಡ ಸಭಾಂಗಣಗಳನ್ನು ಹೊಂದಿತ್ತು ಎಂದು ತಿಳಿಯಲಾಗಿದೆ. ನಗರವು ದೊಡ್ಡ ಬಾವಿಯಿರುವ ಒಂದು ಕೇಂದ್ರ ಮಾರುಕಟ್ಟೆಯನ್ನು ಹೊಂದಿತ್ತು.
ಉಲ್ಲೇಖಗಳು
ವರ್ಗ:ಸಿಂಧೂತಟದ ನಾಗರೀಕತೆ
ರಾಂಪುರ ಪಿ.ಎ.
ಭಾಷೆಗಳು
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ.
ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಹಬ್ಬಗಳು
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಓಕುಳಿ, ಉರಸು ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆಯಿದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆ ಪ್ರಮಾಣವು ಸುಮಾರು 75%. ಅದರಲ್ಲಿ 65% ಪುರುಷರು ಹಾಗೂ 55% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಸಿಂದಗಿ ವಿಧಾನ ಸಭಾ ಕ್ಷೇತ್ರ ಮತ್ತು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವರ್ಗ:ವಿಜಯಪುರ ಜಿಲ್ಲೆಯ ಹಳ್ಳಿಗಳು
ಲೆಸ್ಲಿ ಚಾರ್ಲ್ಸ್ ಕೋಲ್ಮನ್
ಆರಂಭಿಕ ಜೀವನ
thumb| ಕೋಲ್ಮನ್ ಆಗಮನದ ಸುದ್ದಿ ವರದಿ. ಬಾಂಬೆ ಗೆಜೆಟ್, 27 ಜೂನ್ 1907 ಲೆಸ್ಲಿ ಕೋಲ್ಮನ್ ಕೆನಡಾದ ಒಂಟಾರಿಯೊದ ಡರ್ಹಾಮ್ ಕೌಂಟಿಯಲ್ಲಿ ೧೬ ಜೂನ್ ೧೮೭೮ ರಂದು ಫ್ರಾನ್ಸಿಸ್ ಟಿ.ಕೋಲ್‌ಮನ್ ಮತ್ತು ಎಲಿಜಬೆತ್ ದಂಪತಿಗಳ ಸುಪುತ್ರರಾಗಿ ಜನಿಸಿದರು.ಇವರಿಗೆ ಮೂರು ಮಂದಿ ಸಹೋದರರು ಹಾಗೂ ಇಬ್ಬರು ಸಹೋದರಿಯರು. ಇವರ ಕುಟುಂಬವು ಟೊರೊಂಟೊದಿಂದ ವಾಷಿಂಗ್ಟನ್ ನ ಸ್ಪೊಕೇನ್ಗೆ ಬಂದು ನೆಲೆಸಿದರು. ಬಾಲ್ಯ ವಿದ್ಯಾಭ್ಯಾಸವನ್ನು ಅರ್ಥರ್ ಪ್ರೌಢಶಾಲೆಯಲ್ಲಿ ಹಾಗೂ ಹಾರ್ಬರ್ಡ್ ಕೊಲಿಜಿಯೇಟ್ ಸಂಸ್ಥೆಯಲ್ಲಿ ಕಾಲೇಜು ಅಭ್ಯಾಸವನ್ನು ಪೂರೈಸಿದರು. ಕೆಲವು ದಿನಗಳ ಕಾಲ ಪ್ರೈಮರಿ ಶಾಲೆಯ ಶಿಕ್ಷಕರಾಗಿ ಕಾರ್ಯನಿರ್ವಹಿಸಿದರು. ಅವರ ಸಹೋದರ ನಾರ್ಮನ್ ಫ್ರಾಂಕ್ ಕೋಲ್ಮನ್ ಅವರು  ರೀಡ್ ಕಾಲೇಜ್ ನ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದಾರೆ. (ಇನ್ನೊಬ್ಬ ಸಹೋದರ ಹರ್ಬರ್ಟ್ ಸ್ಪೋಕೇನ್ ಹೈಸ್ಕೂಲ್‌ನ ಪ್ರಾಂಶುಪಾಲರಾಗಿದ್ದರು ). ೧೯೦೦ರಲ್ಲಿ ಟೊರೆಂಟೊ ವಿಶ್ವವಿದ್ಯಾಲಯದಲ್ಲಿ ಗವರ್ನರ್ ಜನರಲ್ಸ್ ಚಿನ್ನದ ಪದಕದೊಂದಿಗೆ ವಿಜ್ಞಾನ ಪದವಿಯನ್ನು ಪಡೆದರು. ಕೋಲ್ಮನ್ ಅವರು ೧೯೦೪ ರ ಬೇಸಿಗೆ ಹಂಗಾಮಿನಲ್ಲಿ ಮಾಲ್ಪೆಕ್ ಮತ್ತು ಜಾರ್ಜಿಯನ್ ಕೊಲ್ಲಿಯಲ್ಲಿ ಸಮುದ್ರ ಸಂಶೋಧನಾ ಕೇಂದ್ರಗಳಲ್ಲಿ ಕಾರ್ಯನಿರ್ವಹಿಸಿದರು. ಅಲ್ಲಿ ಅವರು ಜಲಚರ ಕೃಷಿಯ ಕುರಿತು ಅಧ್ಯಯನ ಮಾಡಿದರು. ಅವರು ೧೯೦೫ ರಲ್ಲಿ ಇಂಗ್ಲಿಷ್ ಪ್ರಬಂಧಕ್ಕೆ ಫಾರ್ ಫ್ರೆಡೆರಿಕ್ ವೈಲ್ಡ್ ಪ್ರಶಸ್ತಿ ಪಡೆದರು ಅವರು ಉನ್ನತ ಅಧ್ಯಯನಕ್ಕಾಗಿ ಜರ್ಮನಿಗೆ ತೆರಳಿದರು. ಜರ್ಮನಿಯಲ್ಲಿ ಅಧ್ಯಯನ ನಡೆಸಿದ ಇವರು ಗೊಟ್ಟಿಗೆರಿನ್ ವಿಶ್ವವಿದ್ಯಾಲಯದಿಂದ ಡಾಕ್ಟರೇಟ್ ಪದವಿ ಪಡೆದರು. ಇಲ್ಲಿ ಅವರು ಮಣ್ಣಿನ ಬ್ಯಾಕ್ಟೀರಿಯಾದಿಂದ ನೈಟ್ರಿಫಿಕೇಶನ್ ಕುರಿತು ಅಧ್ಯಯನ ಮಾಡಿದರು. ಅವರು ಹೆನ್ರಿಕ್ ಕ್ಲೆಬಾನ್ ಅವರಲ್ಲಿ ಶಿಲೀಂಧ್ರಶಾಸ್ತ್ರದಲ್ಲಿ  ತರಬೇತಿ ಪಡೆದಿದರು. ೧೯೦೬ ರಿಂದ, ಅವರು ಬರ್ಲಿನ್‌ನಲ್ಲಿರುವ ಕೃಷಿ ಮತ್ತು ಅರಣ್ಯದ ಕೈಸರ್ ವಿಲ್ಹೆಲ್ಮ್ ಸಂಸ್ಥೆಯಲ್ಲಿ  ಎರಡು ವರ್ಷಗಳ ಕಾಲ ಕೆಲಸ ಮಾಡಿದರು. ಅವರು ೧೯೦೮ ರಲ್ಲಿ ಭಾರತಕ್ಕೆ ಬಂದಿದ್ದ ಅವರು ಶಿಲೀಂಧ್ರಶಾಸ್ತ್ರಜ್ಞ ಮತ್ತು ಕೀಟವಿಜ್ಞಾನಿಯಾಗಿ ಐದು ವರ್ಷಗಳ ನೇಮಕಗೊಂಡಿದ್ದರು.
ಭಾರತ
thumb| [[ಬಿಳಿಗಿರಿ ರಂಗನಾಥನ ಬೆಟ್ಟ|ಬಿಳಿಗಿರಿರಂಗನ ಬೆಟ್ಟಗಳ ಬೆಳ್ಳಾಜಿಯಲ್ಲಿ ಮೇರಿ ಮ್ಯಾಕ್ಡೊನಾಲ್ಡ್ ಅವರ ಸಮಾಧಿ ಗುರುತು]] ಜರ್ಮನ್ ಮೂಲದ ಕೆನಡಾದ ರಸಾಯನಶಾಸ್ತ್ರಜ್ಞ ಅಡಾಲ್ಫ್ ಲೆಹ್ಮನ್ ಅವರು ಮೈಸೂರು ರಾಜ್ಯದಲ್ಲಿ ಪ್ರಾರಂಭಿಸಿದ ಕೃಷಿ ಸಂಶೋಧನಾ ಸಂಸ್ಥೆಯಲ್ಲಿ ಕೋಲ್ಮನ್ ಅವರು ಕೀಟಶಾಸ್ತ್ರಜ್ಞರಾಗಿ ಸೇರಿಕೊಂಡರು. ಭಾರತದಲ್ಲಿ ಕೃಷಿಯನ್ನು ಸುಧಾರಣೆ ಮಾಡಲು ಡಾ ಜೆ ಎ ವೋಲ್ಕರ್ ನೇತೃತ್ವದ ಸಮಿತಿಯ ಶಿಫಾರಸುಗಳ ಅನುಸಾರವಾಗಿ ರಸಾಯನಶಾಸ್ತ್ರಜ್ಞರಾಗಿ ಲೆಹ್ಮನ್ ನೇಮಕಗೊಂಡರು. ಆಗ ಮಣ್ಣಿನ ಫಲವತ್ತತೆಯ ಮೇಲೆ ಅವರ ಗಮನವನ್ನು ಕೇಂದ್ರೀಕರಿಸಿದಾಗ ಅವರು ಸಸ್ಯ ಸಂರಕ್ಷಣಾ ತಜ್ಞರ ಅಗತ್ಯತೆ ಮನಗಂಡರು. ಲೆಹ್ಮನ್ ನಿವೃತ್ತಿಯ ನಂತರ, ಕೋಲ್ಮನ್ ಅವರು ಮೈಸೂರು ಕೃಷಿ ಇಲಾಖೆಯ ರಸಾಯನಶಾಸ್ತ್ರ ವಿಭಾಗದ ಮುಖ್ಯಸ್ಥರಾಗಿದ್ದರು. ಜೊತೆಗೆ ಬೆಳೆಗಳ ಕೀಟಗಳು ಮತ್ತು ರೋಗಗಳ ಕುರಿತು ಅಧ್ಯಯನ ಮಾಡಿದರು. ನಂತರದಲ್ಲಿ ೧೯೧೩ ರಲ್ಲಿ ಅವರು ಕೃಷಿ ನಿರ್ದೇಶಕರಾಗಿ ನೇಮಕಗೊಂಡರು. ಇವರು ೧೯೨೫ ಮತ್ತು ೧೯೨೮ ರ ಮಧ್ಯದಲ್ಲಿ ಬಿಡುವು ಮಾಡಿಕೊಂಡಿದ್ದರು. ನಂತರದಲ್ಲಿ ಅವರು ೧೯೩೪ರ ವರೆಗೂ ನಿರ್ದೇಶಕರಾಗಿ ಕಾರ್ಯನಿರ್ವಹಿಸಿದ್ದರು. left|thumb ಕೋಲ್ಮನ್ ಅವರು ಜುಲೈ ೧೯೧೩ರಲ್ಲಿ ಹೆಬ್ಬಾಳದ ಕೃಷಿ ಶಾಲೆಯ ಸ್ಥಾಪನೆಯಲ್ಲಿ ಮಹತ್ವದ ಪಾತ್ರವಹಿಸಿದ್ದರು. ಕೃಷಿ ಶಾಲೆಯ ಸಂಸ್ಥಾಪಕ ಪ್ರಾಂಶುಪಾಲರಾಗಿ ಸೇವೆ ಸಲ್ಲಿಸಿದ್ದರು. ಜೊತೆಗೆಚಿಕ್ಕನಹಳ್ಳಿ, ಹಾಸನ ಮತ್ತು ರಾಮಕೃಷ್ಣಾಪುರದಲ್ಲಿ ಮೂರು ಸ್ಥಳೀಯವಾಗಿ ಕೃಷಿ ಶಾಲೆಗಳನ್ನು ಪ್ರಾರಂಭಿಸಿದ್ದರು. ಹೆಬ್ಬಾಳದಲ್ಲಿದ್ದ ಕೃಷಿ ಶಾಲೆಯು ನಂತರದಲ್ಲಿ ಬೆಂಗಳೂರಿನ ಹೆಬ್ಬಾಳದಲ್ಲಿರುವ ಕೃಷಿ ಕಾಲೇಜು (೧೪ ಜೂನ್ ೧೯೪೬ ) ಆಗಿ ಸ್ಥಾಪನೆಯಾಯಿತು. ಮುಂದೆ ಇದೇ ಕಾಲೇಜು ೧೯೬೪ ರಲ್ಲಿ ಬೆಂಗಳೂರು ಕೃಷಿ ವಿಜ್ಞಾನಗಳ ವಿಶ್ವವಿದ್ಯಾಲಯದ ಭಾಗವಾಯಿತು. ಇವರ ಮತ್ತೊಂದು ಸಾಧನೆಯೆಂದರೆ ೧೯೧೮ ರಲ್ಲಿ ಮೈಸೂರು ಕೃಷಿ ಮತ್ತು ಪ್ರಾಯೋಗಿಕ ಒಕ್ಕೂಟವನ್ನು ಸ್ಥಾಪಿಸಿದರು. ಈ ಒಕ್ಕೂಟವು ಹೊಸ ವಿಧಾನಗಳ ಪ್ರಯೋಗಗಳು ಮತ್ತು ವೈಜ್ಞಾನಿಕ ಶೋಧನೆಗಳನ್ನು ಕೈಗೊಳ್ಳಲು ಆಸಕ್ತ ಭೂಮಾಲೀಕರನ್ನು ಸಹ ಒಳಗೊಂಡಿತ್ತು. ಸರ್ಕಾರದ ಪ್ರಾಯೋಗಿಕ ಫಾರ್ಮ್‌ಗಳಲ್ಲಿ ಗೊಬ್ಬರ ಮತ್ತು ಬೆಳೆ ಪ್ರಯೋಗಗಳನ್ನು ನಡೆಸಲಾಯಿತು. ಇದರಿಂದ ರೈತರಲ್ಲಿ ಹೊಸ ಆಲೋಚನೆಗಳನ್ನು ಜನಪ್ರಿಯಗೊಳಿಸಲಾಯಿತು. ಇವರು ಮೈಸೂರಿನಲ್ಲಿ ೧೯೧೨ ರ ದಸರಾ ವಸ್ತುಪ್ರದರ್ಶನದಲ್ಲಿ, ಅವರು ಕೀಟ-ಪೀಡೆಗಳ ಪ್ರದರ್ಶನ ಮತ್ತು ಅವುಗಳ ನಿರ್ವಹಣಾ ಕ್ರಮಗಳ ತಂತ್ರಜ್ಞಾನ ಪರಿಚಯ ಕಾರ್ಯಕ್ರಮವನ್ನು ಏರ್ಪಡಿಸಿದ್ದರು. ಅಲ್ಲದೆ ನವೆಂಬರ್‌ನಲ್ಲಿ ವರ್ಷಕ್ಕೊಮ್ಮೆ ಕ್ಷೇತ್ರೋತ್ಸವವನ್ನು ನಡೆಸಿದರು. ಈ ಒಕ್ಕೂಟವು ಒಂಟಾರಿಯೊದಲ್ಲಿ ಸಹ ಇದೇ ರೀತಿಯ ಕಲ್ಪನೆಯನ್ನು ಅನುಸರಿಸಿದ್ದನ್ನು  ಇಂಗ್ಲಿಷ್‌ನಲ್ಲಿ ತ್ರೈಮಾಸಿಕ ನಿಯತಕಾಲಿಕದಲ್ಲಿ ಪ್ರಕಟಿಸಿದೆ (ಮೈಸೂರು ಅಗ್ರಿಕಲ್ಚರಲ್ ಎಕ್ಸ್‌ಪೆರಿಮೆಂಟಲ್ ಯೂನಿಯನ್ ಜರ್ನಲ್ ಅನ್ನು ಈಗ ಮೈಸೂರು ಜರ್ನಲ್ ಆಫ್ ಅಗ್ರಿಕಲ್ಚರಲ್ ಸೈನ್ಸಸ್ ಎಂದು ಕರೆಯಲಾಗುತ್ತದೆ) ಮತ್ತು ಕರ್ನಾಟಕದಲ್ಲಿ  ಕನ್ನಡ ಮಾಸಿಕ ಪತ್ರಿಕೆಯಲ್ಲೂ ಸಹ ಪ್ರಕಟಿಸಲಾಗಿತ್ತು. ೧೯೧೮ ರಲ್ಲಿ, ಕೋಲ್ಮನ್ ಅವರು ಮೈಸೂರು ಆರ್ಥಿಕ ಸಮ್ಮೇಳನದಲ್ಲಿ ಸಣ್ಣ ರೈತರ ಹಿಡುವಳಿಗಳನ್ನು ಕ್ರೋಢೀಕರಿಸುವ ಸಲುವಾಗಿ ಜಪಾನಿನ ವಿಧಾನವನ್ನು ಕುರಿತು ಮಾತನಾಡಿದರು. ಗಡಿಗಳಿಗಾಗಿ ಭೂಮಿಯನ್ನು ವ್ಯರ್ಥ ಮಾಡುವುದನ್ನು ಕಡಿಮೆ ಮಾಡಲು ಹಾಗೂ ಹಿಂದೂ ಉತ್ತರಾಧಿಕಾರದ ಕಾನೂನುಗಳಿಂದ ಭಾರತದಲ್ಲಿ ಅಂತಹ ಕಲ್ಪನೆಯನ್ನು ಕಾರ್ಯಗತಗೊಳಿಸಲು ಕಷ್ಟವಾಗುತ್ತದೆ ಎಂದು ತಿಳಿಸಿದ್ದರು. ಜನವರಿ ೧೯೧೯ ರಿಂದ ಜುಲೈ ವರೆಗೆ, ಅವರು ಯಾರ್ಕ್‌ಷೈರ್‌ನ ರಿಪಾನ್‌ನಲ್ಲಿ ತಾತ್ಕಾಲಿಕ ತರಬೇತಿ ಕೇಂದ್ರದಲ್ಲಿ ಮೊದಲ ಮಹಾ ಯುದ್ಧದಿಂದ ಹಿಂದಿರುಗಿದ ಅವರು ಕೆನಡಾದ ಸೇನಾ ಸಿಬ್ಬಂದಿಗೆ ಜೀವಶಾಸ್ತ್ರವನ್ನು ಕಲಿಸಿದರು. ಖಾಕಿ ವಿಶ್ವವಿದ್ಯಾಲಯದಲ್ಲಿ ಈ ಆರು ತಿಂಗಳ ಕೋರ್ಸ್ ವರ್ಕ್ ಒಪ್ಪಿದ್ದನ್ನು ಕೆನಡಾದ ವಿಶ್ವವಿದ್ಯಾಲಯಗಳು ಪೂರ್ಣ ವರ್ಷದ ಕೋರ್ಸ್‌ವರ್ಕ್‌ಗೆ ಸಮಾನವಾಗಿ ಸ್ವೀಕರಿಸಿದ್ದವು. ಮೈಸೂರು ವಿಶ್ವವಿದ್ಯಾಲಯದ ಪ್ರಕಾಶನವೊಂದರಲ್ಲಿ ಕೋಲ್ಮನ್ ಶಿಕ್ಷಣದ ತಮ್ಮ ಅನುಭವವನ್ನು ಪ್ರತಿಬಿಂಬಿಸಿದರು, ಸರಿಯಾದ ಕಟ್ಟಡದ ಕೊರತೆಯು ಶಿಕ್ಷಣವನ್ನು ಒದಗಿಸುವ ಗುರಿಯ ಮೇಲೆ ಹೇಗೆ ಪರಿಣಾಮ ಬೀರಲಿಲ್ಲ ಎಂಬುದನ್ನು ಗಮನಿಸಿದ್ದರು.
ಜಿಮ್ ಲೇಕರ್
ಜೇಮ್ಸ್ ಚಾರ್ಲ್ಸ್ ಲೇಕರ್ (೯ ಫೆಬ್ರವರಿ ೧೯೨೨ - ೨೩ ಏಪ್ರಿಲ್ ೧೯೮೬) ಇಂಗ್ಲಿಷ್ ಕ್ರಿಕೆಟಿಗರಾಗಿದ್ದಾರೆ. ಇವರು ೧೯೪೬ ರಿಂದ ೧೯೫೯ ರವರೆಗೆ ಸರ್ರೆ ಕೌಂಟಿ ಕ್ರಿಕೆಟ್ ಕ್ಲಬ್ ಪರ ಆಡಿದ್ದು, ೪೬ ಟೆಸ್ಟ್ ಪಂದ್ಯಗಳಲ್ಲಿ ಇಂಗ್ಲೆಂಡ್ ಕ್ರಿಕೆಟ್ ತಂಡವನ್ನು ಪ್ರತಿನಿಧಿಸಿದ್ದಾರೆ. ಅವರು ಯಾರ್ಕ್‌ಷೈರ್‌ನ ವೆಸ್ಟ್ ರೈಡಿಂಗ್‌ನ ಶಿಪ್ಲಿಯಲ್ಲಿ ಹುಟ್ಟಿ, ಲಂಡನ್‌ನ ಪುಟ್ನಿಯಲ್ಲಿ ನಿಧನರಾದರು.
ಲೆಸ್ಲಿ ಚಾರ್ಲ್ಸ್ ಕೋಲ್ಮನ್
ಭಾರತ
ಕೋಲ್ಮನ್ ಅವರು ಜಾವಾದಲ್ಲಿನ ಕ್ಲಟೆನ್ ಪ್ರಾಯೋಗಿಕ ಕೇಂದ್ರದಲ್ಲಿ ತಂಬಾಕಿನ ಮೇಲೆ ಇದೇ ರೀತಿಯ ಪ್ರಯತ್ನಗಳ ಹಾಗೂ ಅವಲೋಕನಗಳ ಆಧಾರದ ಮೇಲೆ ಹೊಸ ಕಬ್ಬಿನ ತಳಿಗಳನ್ನು ಅಭಿವೃದ್ಧಿಪಡಿಸಲು ಎಕ್ಸ್-ರೇ ಪ್ರೇರಿತ ರೂಪಾಂತರದ ಪ್ರಯೋಗಗಳನ್ನು ಸೂಚಿಸಿದ್ದರು. ಈ ರೂಪಾಂತರ ಪ್ರಯೋಗಗಳನ್ನು ನಂತರ ವೆಂಕಟರಾವ್ ಕೆ. ಬಾದಾಮಿ ಅವರು ಮುಂದುವರೆಸಿದರು. ಕೋಲ್ಮನ್ ಅವರು ರೋಗಗಳು ಮತ್ತು ಕೀಟಗಳ ಕಾಯಿದೆಯನ್ನು ರೂಪಿಸಿ (೧೯೧೭) ಅದನ್ನು ಅಂಗೀಕರಿಸುವಲ್ಲಿ ಪ್ರಮುಖ ಪಾತ್ರವಹಿಸಿದ್ದರು. ಇದು ಕಾನೂನಿನ ಮೂಲಕ ಕೀಟಗಳನ್ನು ನಿರ್ವಹಿಸುವಲ್ಲಿ ಭಾರತದ ಮೊದಲ ಪ್ರಯತ್ನವಾಗಿತ್ತು. ಮೈಸೂರಿನಿಂದ ರಫ್ತು ಮಾಡುವ ಪ್ರಮುಖ ಸರಕು ಕಾಫಿ ಬೆಳೆಯಲ್ಲಿ ಬಿಳಿ ಕಾಂಡ ಕೊರೆಯುವಿಕೆಯನ್ನು ನಿಯಂತ್ರಿಸುವ ಗುರಿಯನ್ನು ಹೊಂದಿದ್ದರು. ಈ ಕಾಯಿದೆಯು ಕಾಫಿ ಕಾಂಡ ಕೊರೆಯುವ ಹುಳುಗಳನ್ನು ನಿಯಂತ್ರಿಸಲು ತೋಟದ ಬೆಳೆಗಾರರು ಇಂತಹ ಕ್ರಮಗಳನ್ನು ಕೈಗೊಳ್ಳುವುದನ್ನು ಕಡ್ಡಾಯಗೊಳಿಸಿತು. ಕೀಟಗಳ ನಿಯಂತ್ರಣಕ್ಕಾಗಿ ಕಂಬಳಿ ಮರಿಹುಳುಗಳನ್ನು ಸಂಗ್ರಹಿಸಲು ಶಾಲಾ ಮಕ್ಕಳನ್ನು ಒಳಗೊಂಡ ಸಾಮೂಹಿಕ ಅಭಿಯಾನಗಳನ್ನು ಏರ್ಪಡಿಸಿದ್ದು ಸಹ ನವೀನ ಮಾದರಿಯಾಗಿತ್ತು. ಕೋಲ್ಮನ್ ಅವರು ಅಮೇರಿಕಾದಿಂದ ಕೋಲಾರ್ ಮಿಷನ್ ಇನ್‌ಸ್ಟಿಟ್ಯೂಟ್‌ ಗೆ  ಆಮದು ಮಾಡಿಕೊಂಡ ಹೋಲ್ಡರ್ ನ್ಯಾಪ್‌ಸಾಕ್ ಸ್ಪ್ರೇಯರ್ ಹಾಗೂ ಕೋಲಾರ ಮಿಷನ್ ಸಿದ್ಧಪಡಿಸಿದ ನೇಗಿಲು ಸೇರಿದಂತೆ ಸುಧಾರಿತ ಕೃಷಿ ಉಪಕರಣಗಳನ್ನು ಪರಿಚಯಿಸಲು ಇವರು ನೆರವು ನೀಡಿದರು. ಅನಂತರದಲ್ಲಿ ಇದನ್ನು ಮಾರ್ಪಡಿಸಿ ಸ್ಥಳೀಯವಾಗಿ ಮೈಸೂರು ನೇಗಿಲು ಎಂದು ಜನಪ್ರಿಯವಾಯಿತು.
ಜಿಮ್ ಲೇಕರ್
ಲೇಕರ್ ಬಲಗೈ ಆಫ್ ಬ್ರೇಕ್ ಬೌಲರ್, ಕ್ರಿಕೆಟ್ ಇತಿಹಾಸದ ಶ್ರೇಷ್ಠ ಸ್ಪಿನ್ ಬೌಲರ್‌ಗಳಲ್ಲಿ ಒಬ್ಬರು ಎಂದು ಪರಿಗಣಿಸಲಾಗುತ್ತದೆ. ೧೯೫೬ರಲ್ಲಿ ಮ್ಯಾಂಚೆಸ್ಟರ್‌ನ ಓಲ್ಡ್ ಟ್ರಾಫರ್ಡ್ ಕ್ರಿಕೆಟ್ ಮೈದಾನದಲ್ಲಿ (ಓಲ್ಡ್ ಟ್ರಾಫರ್ಡ್) ನಡೆದ ಟೆಸ್ಟ್ ಪಂದ್ಯವೊಂದರಲ್ಲಿ ಅವರು ಹತ್ತೊಂಬತ್ತು (ಗರಿಷ್ಠ ಇಪ್ಪತ್ತು) ವಿಕೆಟ್‌ಗಳನ್ನು ಪಡೆದ ವಿಶ್ವ ದಾಖಲೆಯು ಈಗಲೂ ಅಚಲವಾಗಿದೆ. ಇದರಿಂದಾಗಿ ಆಸ್ಟ್ರೇಲಿಯಾವನ್ನು ಸೋಲಿಸಲು ಇಂಗ್ಲೆಂಡ್‌ಗೆ ಸಾಧ್ಯವಾಗಿ, ಇದನ್ನು "ಲೇಕರ್‌ನ ಪಂದ್ಯ" ಎಂದು ಕರೆಯುತ್ತಾರೆ. ಕ್ಲಬ್ ಮಟ್ಟದಲ್ಲಿ ಅವರು ಎಡಗೈ ಆರ್ಥೊಡಾಕ್ಸ್ ಸ್ಪಿನ್ನರ್ ಆಗಿದ್ದ ಟೋನಿ ಲಾಕ್ ಅವರೊಂದಿಗೆ ಅದ್ಭುತ ಜುಗಲ್ಬಂಧಿಯಾಗಿ, ೧೯೫೨ ರಿಂದ ೧೯೫೯ ರವರೆಗೆ ಸತತ ಏಳು ಕೌಂಟಿ ಚಾಂಪಿಯನ್‌ಶಿಪ್ ಪ್ರಶಸ್ತಿಗಳನ್ನು ಒಳಗೊಂಡಂತೆ, ೧೯೫೦ರ ದಶಕದಲ್ಲಿ ಸರ್ರೆ ತಂಡದ ಯಶಸ್ಸಿನಲ್ಲಿ ಪ್ರಮುಖ ಪಾತ್ರವಹಿಸಿದರು. ಎರಡು ಪ್ರಥಮ ದರ್ಜೆ ಶತಕಗಳನ್ನು ಗಳಿಸಿದ ಉಪಯುಕ್ತ ಟೈಲ್-ಎಂಡರ್ ಆಗಿ ಲೇಕರ್ ಬಲಗೈ ಬ್ಯಾಟಿಂಗ್ ಮಾಡುತ್ತಿದ್ದರು. ಅವರು ಉತ್ತಮ ಕ್ಷೇತ್ರರಕ್ಷಕರಾಗುದ್ದು, ವಿಶೇಷವಾಗಿ ಗಲ್ಲಿ ಸ್ಥಾನದಲ್ಲಿ ಕ್ಷೇತ್ರರಕ್ಷಣೆ ಮಾಡುತ್ತಿದ್ದರು.
ಲೆಸ್ಲಿ ಚಾರ್ಲ್ಸ್ ಕೋಲ್ಮನ್
ಭಾರತ
ಕೋಲ್ಮನ್ ಅವರು ಮೈಸೂರು ರಾಜ್ಯದಲ್ಲಿ ಹಾಗೂ ಬ್ರಿಟಿಷ್ ಇಂಡಿಯಾ ಸರ್ಕಾರದ ನಿಯೋಜನೆಯ ಮೇಲೆ ಅನೇಕ ಸರ್ಕಾರಿ ಸಂಸ್ಥೆಗಳಿಗೆ ಆರ್ಥಿಕ ನೀತಿಗಳನ್ನು ಪರಿಶೀಲಿಸುವ ಸಲಹೆಗಾರರಾಗಿದ್ದರು. ೧೯೩೩ ರಲ್ಲಿ, ಮೈಸೂರು ಸಕ್ಕರೆ ಕಂಪನಿ (ಅಥವಾ ಮೈಶುಗರ್)ಯ, ಹೆಚ್ಚಿನ ಪಾಲುದಾರಿಕೆಯನ್ನು ಸರ್ಕಾರದ ಮೊದಲ ಕೂಡು ಬಂಡವಾಳದ ಹಾಗೂ ಖಾಸಗಿ ಕಂಪನಿಯಾಗಿ ಮೈಸೂರು ಸಕ್ಕರೆ ಕಾರ್ಖಾನೆಯನ್ನು ಸ್ಥಾಪಿಸಲಾಯಿತು(೧೫ ಜನವರಿ ೧೯೩೪). ) ಕಾಲುವೆ ನೀರಾವರಿ ಪ್ರದೇಶದಲ್ಲಿ ಮಂಡ್ಯದ ರೈತರು ಕಬ್ಬು ಬೆಳೆಯ ತೊಡಗಿದರು. (ಆಗ ಇರ್ವಿನ್ ಕಾಲುವೆ ಎಂದು ಕರೆಯಲಾಗುತ್ತಿತ್ತು, ಈಗ ವಿಶ್ವೇಶ್ವರಯ್ಯ). ರೈತರು ತಮ್ಮ ಕಬ್ಬಿನ ಬೆಳೆಯನ್ನು  ಮಾರಾಟ ಮಾಡಲು ಸಕ್ಕರೆ ಕಂಪೆನಿಯೊಂದಿಗೆ ಒಪ್ಪಿಗೆ ಮಾಡಿಕೊಂಡಿದ್ದರು (ಕನ್ನಡದಲ್ಲಿ ಒಪ್ಪಂದ ಅಥವಾ ಒಪ್ಪಂದಕ್ಕೆ, ಕೈಗಾರಿಕಾ "ಗುತ್ತಿಗೆ ಕೃಷಿ" ಯ ಬಹಳ ಹಿಂದಿನ ಕಾಲದ ಉದಾಹರಣೆಗಳಲ್ಲಿ ಒಂದಾಗಿದೆ).  ೧೯೩೩ ರಲ್ಲಿ ಪ್ರಾರಂಭವಾದ ಸಂಶೋಧನೆಯ ನಂತರ ಕಬ್ಬಿನ ಕಾಂಡ ಕೊರೆಯುವ ಕೀಟವನ್ನು ನಿಯಂತ್ರಿಸಲು ಸಹಾಯ ಮಾಡಲು ಪರಾವಲಂಬಿ ಕೀಟಗಳನ್ನು ಸಂತಾನೋತ್ಪತ್ತಿ ಮಾಡುವ ಮೊದಲ ಪ್ರಯೋಗಾಲಯವನ್ನು ಮಂಡ್ಯದಲ್ಲಿ ಇವರ ನೇತೃತ್ವದಲ್ಲಿ ೧೯೩೫-೩೬ರಲ್ಲಿ ಸ್ಥಾಪಿಸಲಾಯಿತು.   thumb| ಮೈಸೂರಿನ ಕೃಷಿ ವಿಜ್ಞಾನಿಗಳಾದ ೧೯೨೮ ಲೆಸ್ಲಿ ಸಿ.  ಕೋಲ್ಮನ್ ಅವರು ಎಡದಿಂದ ಆರನೇ ಸ್ಥಾನದಲ್ಲಿ ನಿಂತಿದ್ದಾರೆ, ಕೆ. ಕುನ್ಹಿಕಣ್ಣನ್, ಎಡದಿಂದ ಮೂರನೇ ಮತ್ತು ವಿಕೆ ಬಾದಾಮಿ, ಕುಳಿತಿರುವವರಲ್ಲಿ ಎಡದಿಂದ ನಾಲ್ಕನೆಯವರು. ಭಾರತದಲ್ಲಿ ಕೃಷಿ ಮಂಡಳಿಯ ಸದಸ್ಯರಾಗಿ, ಕೋಲ್ಮನ್ ಅವರು ವಿವಿಧ ಸಲಹಾ ಸಮಿತಿಗಳ ನೇತೃತ್ವ ವಹಿಸಿದ್ದರು. ಇಂಪೀರಿಯಲ್  ಕೃಷಿ ಸಂಶೋಧನಾ ಸಂಸ್ಥೆಯಲ್ಲಿ  ಮೀಸಲಾಗಿದ್ದ ಅಂಕಿಅಂಶಗಳ ಘಟಕದ ಸ್ಥಾಪನೆಗೆ ಅನುಮೋದಿಸುವ ಜವಾಬ್ದಾರಿಯನ್ನು ಸಹ ಇವರು ಹೊಂದಿದ್ದರು.
ಜಿಮ್ ಲೇಕರ್
೧೯೫೧ರಲ್ಲಿ ಅವರ ಸಾಧನೆಗಳಿಗಾಗಿ, ಲೇಕರ್‌ನನ್ನು ೧೯೫೨ರ ಆವೃತ್ತಿಯಲ್ಲಿ ವಿಸ್ಡೆನ್ ಕ್ರಿಕೆಟಿಗರ ಅಲ್ಮಾನಾಕ್ ವರ್ಷದ ಐದು ವಿಸ್ಡೆನ್ ಕ್ರಿಕೆಟಿಗರಲ್ಲಿ ಒಬ್ಬರಾಗಿ ಆಯ್ಕೆ ಮಾಡಿಲಾಯಿತು. ೧೯೫೧/೫೨ ಸಾಲಿನಲ್ಲಿ ಆಕ್ಲೆಂಡ್ ಪರ ಆಡಿದ ನಂತರ ೧೯೫೨ರಲ್ಲಿ ನ್ಯೂಜಿಲೆಂಡ್ ಕ್ರಿಕೆಟ್ ಅಲ್ಮಾನಾಕ್ ವರ್ಷದ ಆಟಗಾರನಾಗಿ ಆಯ್ಕೆಯಾದರು. ೧೯೫೬ರಲ್ಲಿ ಅವರು ಸರ್ರೆಯ ಪರ ಆಡಿ £೧೧,೦೮೬ ಗಳಿಸಿ, ವರ್ಷದ ಕೊನೆಯಲ್ಲಿ ಅವರನ್ನು "ವರ್ಷದ ಬಿಬಿಸಿ ಸ್ಪೋರ್ಟ್ಸ್ ಪರ್ಸನಾಲಿಟಿ" ಎಂದು ಆಯ್ಕೆ ಮಾಡಲಾಯಿತು. ಲೇಕರ್ ಈ ಪ್ರಶಸ್ತಿಯನ್ನು ಗೆದ್ದ ಮೊದಲ ಕ್ರಿಕೆಟಿಗ. ನಂತರ ಅವರು ಬಿಬಿಸಿಯ ವಿದೇಶಿ ಪ್ರಸಾರಗಳಲ್ಲಿ ಕ್ರಿಕೆಟ್ ನಿರೂಪಕರಾಗಿ ಕೆಲಸ ಮಾಡಿದರು.
ಲೆಸ್ಲಿ ಚಾರ್ಲ್ಸ್ ಕೋಲ್ಮನ್
ಭಾರತ
ಕೋಲ್ಮನ್ ಅವರು ಎರಡು ಬಾರಿ ವಿವಾಹವಾಗಿದ್ದರು. ಅವರ ಮೊದಲ ಪತ್ನಿ ಮೇರಿ ಮ್ಯಾಕ್‌ಡೊನಾಲ್ಡ್ ಉರ್ಕ್ವಾರ್ಟ್ (ಜನನ ಅಕ್ಟೋಬರ್ 19, 1882) ಮಧುಮೇಹದಿಂದ ಬಿಳಿಗಿರಿರಂಗನ ಬೆಟ್ಟಗಳಲ್ಲಿ ಮೇ 10, 1918 ರಂದು ಅಸುನೀಗಿದರು. ಅವರನ್ನು ಆರ್‌ಸಿ ಮೋರಿಸ್‌ನ ಹೊನ್ನಮೆಟ್ಟಿ ಎಸ್ಟೇಟ್‌ನಲ್ಲಿ ಸಮಾಧಿ ಮಾಡಲಾಯಿತು. ಅವರಿಗೆ ಜಾನ್ ಉರ್ಕ್ವಾರ್ಟ್ ಕೋಲ್ಮನ್ ಎಂಬ ಮಗನಿದ್ದನು. ಕೋಲ್ಮನ್ ಅವರು ವಿಲ್ಲೀಸ್ ಎಚ್ ರೋಪ್ಸ್ ಅವರ ಮಗಳಾದ ಫೆಬೆ ರೋಪ್ಸ್ (೧೮೯೦ ಜನನ), ಅವರನ್ನು ಮೇ ೧೯೨೩, ೨೩ ರಂದು  ವಿವಾಹವಾದರು. ಅವರಿಗೆ ಇಬ್ಬರು ಹೆಣ್ಣುಮಕ್ಕಳು ಮತ್ತು ಒಬ್ಬ ಮಗ ಜನಿಸಿದರು. ೧೯೫೩ ರ ಅಂತ್ಯದ ವೇಳೆಗೆ ಕೋಲ್ಮನ್ ಅವರು ಕರ್ನಾಟಕಕ್ಕೆ ಖಾಸಗಿಯಾಗಿ ಭೇಟಿ ನೀಡಿದ್ದರು. ಆದರೆ ಅವರ ಭೇಟಿಯ ಬಗ್ಗೆ ಕೇಳಿದ ಅಂದಿನ ಮುಖ್ಯಮಂತ್ರಿ ಕೆಂಗಲ್ ಹನುಮಂತಯ್ಯ ಅವರನ್ನು ನಮ್ಮ ರಾಜ್ಯ ಅತಿಥಿ ಎಂದು ಘೋಷಿಸಿದರು. ಅಂದಿನ ಕೃಷಿ ಸ್ಥಿತಿಯನ್ನು ಪರೀಕ್ಷಿಸಲು ಮತ್ತು ಅವರು ಕೆಲಸ ಮಾಡಿದ ಸ್ಥಳಗಳಿಗೆ ಭೇಟಿ ನೀಡಲು ಕರ್ನಾಟಕ ಪ್ರವಾಸವನ್ನು ಏರ್ಪಡಿಸಿದ್ದರು. ೧೯೫೪ ರಲ್ಲಿ ಕೆನಡಾಕ್ಕೆ ಹಿಂದಿರುಗಿದ ಕೆಲಕಾಲದ ನಂತರ, ದಟ್ಟವಾದ ಮಂಜು ಆವರಿಸಿದ್ದ ಸಮಯದಲ್ಲಿ ಸಾನಿಚ್ಟನ್‌ನಲ್ಲಿರುವ ಅವರ ಲ್ಯಾಬ್‌ಗೆ  ಕಾರು ಚಾಲನೆ ಮಾಡುವಾಗ, ಅವರ ಕಾರು ಅಡ್ಡಗಾಲುವೆಗೆ ಡಿಕ್ಕಿ ಹೊಡೆದ ಪರಿಣಾಮವಾಗಿ ಅವರು ಸ್ಥಳದಲ್ಲೇ ಮೃತಪಟ್ಟರು.
ಜಿಮ್ ಲೇಕರ್
ಆರಂಭಿಕ ಜೀವನ
ಜಿಮ್ ಲೇಕರ್ ಅವರ ಕುಟುಂಬದ ಹಿನ್ನೆಲೆ ಸಂಕೀರ್ಣವಾಗಿದ್ದು, ೧೯೯೮ಲ್ಲಿ ಅಲನ್ ಹಿಲ್ ಅವರು ಸಂಶೋಧಿಸಿ ಜೀವನ ಚರಿತ್ರೆಯನ್ನು ಪ್ರಕಟಿಸುವ ತನಕ ದೀರ್ಘಕಾಲದ ತಪ್ಪುಗ್ರಹಿಕೆಗಳು ಇದ್ದವು. ಲೇಕರ್ ಅವರನ್ನು ಚಿಕ್ಕ ವಯಸ್ಸಿನಲ್ಲಿಯೇ ಅನಾಥಗೊಳಿಸಲಾಯಿತು ಮತ್ತು ನಾಲ್ಕು ಸೋದರತ್ತೆಯರು ಬೆಳೆಸಿದರು ಎಂದು ಹಲವು ವರ್ಷಗಳಿಂದ ನಂಬಲಾಗಿತ್ತು. ಹಿಲ್ ಅವರಿಂದ ಕುಟುಂಬ ಸದಸ್ಯರನ್ನು ಸಂಪರ್ಕಿಸಲು ಮತ್ತು ನಿಜವಾಗಿಯೂ ಏನಾಯಿತು ಎಂಬುದನ್ನು ಕಂಡುಹಿಡಿಯಲು ಸಾಧ್ಯವಾಯಿತು.
ಲೆಸ್ಲಿ ಚಾರ್ಲ್ಸ್ ಕೋಲ್ಮನ್
ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ಜಿಮ್ ಲೇಕರ್
ಆರಂಭಿಕ ಜೀವನ
ಲೇಕರ್ ಅವರ ತಾಯಿ ಎಲ್ಲೆನ್ ಸುಮಾರು ೧೮೭೮ರಲ್ಲಿ ಬಾರ್ನ್ಸ್ಲೆ ಪ್ರದೇಶದಲ್ಲಿ ಹುಟ್ಟಿದರು. ೧೮೯೮ರ ಸುಮಾರಿಗೆ ಎಲ್ಲೆನ್ ೨೦ ವರ್ಷದವಳಿದ್ದಾಗ ಬ್ರಾಡ್ಫೋರ್ಡಿನ ಪ್ರಯಾಣಿಕ ಮುದ್ರಕನಾಗಿದ್ದ ಜೇಮ್ಸ್ ಹೆನ್ರಿ ಕೇನ್ ಎಂಬ ವ್ಯಕ್ತಿಯನ್ನು ಮದುವೆಯಾದಳು. ಎಲ್ಲೆನ್‌ಗೆ ಮೋಲಿ, ಮಾರ್ಗರೇಟ್ ಮತ್ತು ಡೋರೀನ್ ಎಂಬ ಮೂರು ಹೆಣ್ಣುಮಕ್ಕಳು ಹುಟ್ಟಿದರು. ನಂತರ ಕೇನ್ ಅವಳನ್ನು ತೊರೆದನು. ಕೇನ್‌ನ ಕುಟುಂಬವು ಅವನನ್ನು ಬಹಿಷ್ಕರಿಸಿದ್ದನ್ನು ಹಿಲ್ ಕಂಡುಕೊಂಡಳು. ಆದರೆ ಇವರ ವಿಚ್ಛೇದನ ಎಂದಿಗೂ ಆಗಲಿಲ್ಲ, ಆದ್ದರಿಂದ ಎಲ್ಲೆನ್ ಹೆಸರು ಎಲ್ಲೆನ್ ಕೇನ್ ಎಂದೇ ಮುಂದುವರೆಯಿತು.
ಎಲ್ಲೆನ್ ತನ್ನ ಸಹೋದರಿ ಎಮಿಲಿ ಆಕ್ಸ್‌ಬಿಯ ಮಾದರಿಯನ್ನು ಅನುಸರಿಸಿ ಸಣ್ಣ ಮಕ್ಕಳ ಶಾಲಾ ಶಿಕ್ಷಕಿಯಾದಳು. ಬ್ರಾಡ್‌ಫೋರ್ಡ್‌ನ ಉತ್ತರದ ಐರೆಡೇಲ್‌ನಲ್ಲಿರುವ ಶಿಪ್ಲೆ ಜಿಲ್ಲೆಯ ಶಾಲೆಗಳಲ್ಲಿ ಕೆಲಸ ಮಾಡುತ್ತಿದ್ದಳು. ಕೆಲ ವರ್ಷಗಳ ನಂತರ ಅವಳು ಚಾರ್ಲ್ಸ್ ಹೆನ್ರಿ ಲೇಕರ್ ಎಂಬ ವ್ಯಕ್ತಿಯೊಂದಿಗೆ ತೊಡಗಿಸಿಕೊಂಡಳು. ಅವರು ಬ್ರಾಡ್ಫೋರ್ಡ್ ಸಿಟಿ ಹಾಲ್‌ನಲ್ಲಿ ಕೆಲಸ ಮಾಡಲು ಬಂದಿದ್ದ ಸಸೆಕ್ಸ್‌ನ ಕಲ್ಲು ಕೆಲಸಗಾರರಾಗಿದ್ದರು. ಇವರಿಬ್ಬರು ಒಟ್ಟಿಗೆ ಮನೆ ಸ್ಥಾಪಿಸಿ, ಸೂಸಿ ಎಂಬ ಮಗಳನ್ನು ೧೯೧೬ರಲ್ಲಿ ಪಡೆದರು. ಫೆಬ್ರವರಿ ೧೯೨೨ರಲ್ಲಿ ಇವರ ಕುಟುಂಬವು ಶಿಪ್ಲಿಯ ೩೬, ನಾರ್ವುಡ್ ರಸ್ತೆಯಲ್ಲಿ ವಾಸಿಸುತ್ತಿತ್ತು. ಅಲ್ಲಿಯೇ ಮೂಲತಃ ಚಾರ್ಲಿ ಎಂದು ಕರೆಯಲ್ಪಡುವ ಜಿಮ್ ಲೇಕರ್ ಹುಟ್ಟಿದ್ದು. ೧೯೨೪ರಲ್ಲಿ ಚಾರ್ಲ್ಸ್ ಲೇಕರ್ ಎಲ್ಲೆನ್‌ರನ್ನು ತೊರೆದರು. ಎಲ್ಲೆನ್ ಮತ್ತೆ ಕುಟುಂಬವನ್ನು ಪೋಷಿಸಲು ಶಾಲಾ ಬೋಧನೆಯನ್ನು ಹಿಡಿಯಬೇಕಾಯಿತು.
ಇದು ಸಂಭವಿಸಿದಾಗ ಜಿಮ್‌ಗೆ ಎರಡು ವರ್ಷ ವಯಸ್ಸಾಗಿದ್ದು, ಅವನ ತಂದೆ ತೀರಿಹೋದರೆಂದು ತಿಳಿಸಲಾಯಿತು. ಜಿಮ್‌ಗೆ ತನ್ನ ತಂದೆಯ ನೆನಪಿಲ್ಲ, ಅವರ ಛಾಯಾಚಿತ್ರವನ್ನು ಸಹ ನೋಡಿಲ್ಲ ಎಂದು ಅಲನ್ ಹಿಲ್ ಹೇಳಿದ್ದಾರೆ. ೧೯೮೦ರ ದಶಕದಲ್ಲಿ, ಜಿಮ್‌ನ ಸಾವಿನ ಕೆಲವೇ ವರ್ಷಗಳ ಮೊದಲು, ತನ್ನ ತಂದೆ ಬರ್ನಾಲ್ಡ್ಸ್‌ವಿಕ್‌ಗೆ ಸ್ಥಳಾಂತರಗೊಂಡು, ೧೯೩೧ರಲ್ಲಿ ಸ್ಥಳೀಯವಾಗಿ ಕಲ್ಲು ಕೆಲಸಗಾರನಾಗಿ ಕೆಲಸ ಮಾಡಿದ ನಂತರ ಅಲ್ಲಿಯೇ ಮರಣಹೊಂದಿದ್ದನ್ನು ಕಂಡುಕೊಂಡನು. ಲೇಕರ್ ಸೀನಿಯರ್ ಎಲ್ಲೆನ್ ಅವರನ್ನು ತೊರೆದು, ಬರ್ನಾಲ್ಡ್ಸ್‌ವಿಕ್‌ನಲ್ಲಿ ಅನ್ನಿ ಸಟ್‌ಕ್ಲಿಫ್ ಎಂಬ ಮಹಿಳೆಯೊಂದಿಗೆ ವಾಸಿಸುತ್ತಿದ್ದನು ಎಂಬುದು ತಿಳಿಯುತ್ತದೆ.
ಚಾರ್ಲ್ಸ್ ಲೇಕರ್ ನಿಧನರಾಗಿದ್ದಾಗಿ ಎಲ್ಲರಿಗೂ ಹೇಳಿ, ಕ್ರಮೇಣ ನಾರ್ವುಡ್ ಅವೆನ್ಯೂದಿಂದ ಹತ್ತಿರದ ಕಾರ್ಮೋನಾ ಅವೆನ್ಯೂಗೆ ಸ್ಥಳಾಂತರಗೊಂಡರು. ನಂತರ ಮೋಲಿ, ಮಾರ್ಗರೇಟ್ ಮತ್ತು ಡೋರೀನ್ ಎಲ್ಲಾ ಸಹೋದರಿಯರು ಅನಾಥರಾದ ಸೂಸಿ ಮತ್ತು ಜಿಮ್ ಅವರ ಅತ್ತೆ ಎಂದು ಎಲ್ಲೆನ್ ಅವರು ಎಲ್ಲರಿಗೂ ತಿಳಿಸಿದರು. ೧೯೨೪ರಲ್ಲಿ ಎಲ್ಲೆನ್ ಕ್ಯಾಲ್ವರ್ಲಿಯ ಚರ್ಚ್ ಶಾಲೆಯಲ್ಲಿ ಕೆಲಸ ಮಾಡುತ್ತಿದ್ದರು. ಮೋಲಿ ಮತ್ತು ಮಾರ್ಗರೇಟ್ ಆಗಲೇ ಮನೆ ತೊರೆದಿದ್ದರು ಆದರೆ ಇನ್ನೂ ಶಿಪ್ಲೆ ಪ್ರದೇಶದಲ್ಲಿ ವಾಸಿಸುತ್ತಿದ್ದರು.
೧೯೩೦ರ ಆಸುಪಾಸಿನಲ್ಲಿ, ಎಲ್ಲೆನ್ ಫ್ರಿಜಿಂಗ್ಹಾಲ್ ಕೌನ್ಸಿಲ್ ಶಾಲೆಯಲ್ಲಿ ಕೆಲಸ ಮಾಡುತ್ತಿದ್ದರು. ಆಗ ಅಲ್ಲಿ ಜಿಮ್ ೧೯೩೨ರವರೆಗೆ ವ್ಯಾಸಂಗ ಮಾಡಿದನು. ಅವನು ಬುದ್ಧಿವಂತನಾಗಿದ್ದು, ವಿದ್ಯಾರ್ಥಿವೇತನವನ್ನು ಗೆಲ್ಲಲು ಸಾಧ್ಯವಾಯಿತು. ಇದರಿಂದಾಗಿ ಹತ್ತಿರದ ಸಾಲ್ಟೇರ್‌ನ ಸಾಲ್ಟ್ಸ್ ಪ್ರೌಢ ಶಾಲೆಯಲ್ಲಿ ಉಚಿತ ಸ್ಥಾನ ಪಡೆದನು. ಸೆಪ್ಟೆಂಬರ್ ೧೯೩೨ರಲ್ಲಿ ಸಾಲ್ಟ್ಸ್‌ಗೆ ಸೇರಿಕೊಂಡು ಏಳು ವರ್ಷಗಳ ಕಾಲ ಅಲ್ಲಿ ಓದಿದರು. ಬಹಳ ವರ್ಷಗಳ ನಂತರ ಅವರು ಅಲ್ಲಿ ತುಂಬಾ ಸಂತೋಷವಾಗಿ ಇದ್ದರೆಂದು ಹೇಳಿದರು. ೧೯೩೨ರ ಸುಮಾರಿಗೆ ಎಲ್ಲೆನ್ ಬರ್ಟ್ ಜೋರ್ಡಾನ್ ಹೆಸರಿನ ಹೊಸ ಜೊತೆಗಾರನನ್ನು ಪಡೆದರು. ಇದು ಉತ್ತಮ ಸಂಬಂಧವಾಗಿತ್ತು ಮತ್ತು ಜಿಮ್ ತನ್ನ ಹಿರಿಯ ಶಾಲಾ ವರ್ಷಗಳಲ್ಲಿ ನೆಲೆಸಿದ ಮನೆಯ ಜೀವನವನ್ನು ಆನಂದಿಸಲು ಸಾಧ್ಯವಾಯಿತು. ಕುಟುಂಬವು ಬೈಲ್ಡನ್‌ನ ಕಿರ್ಕ್‌ಲ್ಯಾಂಡ್ಸ್ ಅವೆನ್ಯೂಗೆ ಸ್ಥಳಾಂತರಗೊಂಡಿತು. ಡೋರೀನ್ ಮತ್ತು ಸೂಸಿ ಮದುವೆಯಾಗಿ ಹೋದರು. ಆದರೆ ಜಿಮ್ ಎಲ್ಲೆನ್ ಮತ್ತು ಬರ್ಟ್ ಅವರೊಂದಿಗೆ ೧೯೪೧ರಲ್ಲಿ ಸೈನ್ಯಕ್ಕೆ ಸೇರುವವರೆಗೂ ವಾಸಿಸುತ್ತಿದ್ದರು. ಫೆಬ್ರವರಿ ೧೯೩೯ರಲ್ಲಿ ಜಿಮ್ ಶಾಲೆಯನ್ನು ತೊರೆದು, ಬ್ರಾಡ್ಫೋರ್ಡ್ ನಗರ ಕೇಂದ್ರದಲ್ಲಿರುವ ಬಾರ್ಕ್ಲೇಸ್ ಬ್ಯಾಂಕಿನಲ್ಲಿ ಪೂರ್ಣ ಸಮಯದ ಉದ್ಯೋಗವನ್ನು ಪಡೆದರು. ಅವರು ತಿಂಗಳಿಗೆ £೫ ಕ್ಕೆ ಒಂಬತ್ತು ಗಂಟೆಗಳ ದಿನ ಕೆಲಸ ಮಾಡಿದರು.
ಜಿಮ್ ಸ್ವಯಂಪ್ರೇರಿತನಾಗಿ ಸೇನೆ ಸೇರಲು ಹೊರಟಾಗ ಎಲ್ಲೆನ್ ತಲ್ಲಣಗೊಂಡರು. ಅವನು ತನ್ನ ವಯಸ್ಸಿನ ಬಗ್ಗೆ ಸುಳ್ಳು ಹೇಳಿ, ಇಪ್ಪತ್ತು ವರ್ಷ ವಯಸ್ಸಿನವನು ಎಂದು ಹೇಳಿದನು. ಜಿಮ್ ಕಡಿಮೆ ವಯಸ್ಸಿನವನಾಗಿದ್ದಾನೆ ಎಂದು ಎಲ್ಲೆನ್ ಸೈನ್ಯಕ್ಕೆ ಮನವರಿಕೆ ಮಾಡಲು ಪ್ರಯತ್ನಿಸಿದರೂ ಯಾವುದೇ ಪ್ರಯೋಜನವಾಗಲಿಲ್ಲ. ಜಿಮ್ ಪದಾತಿ ಪಡೆ ತರಬೇತಿಗಾಗಿ ಲೀಸೆಸ್ಟರ್‌ಶೈರ್‌ಗೆ ಹೋಗಿ, ನಂತರ ಅವರನ್ನು ಮಧ್ಯಪ್ರಾಚ್ಯದಲ್ಲಿ ಸೇವೆ ಸಲ್ಲಿಸುತ್ತಿದ್ದ ರಾಯಲ್ ಆರ್ಮಿ ಆರ್ಡ್‌ನೆನ್ಸ್ ಕಾರ್ಪ್ಸ್ (ಆರ್‌ಎಒಸಿ) ಗೆ ನೇಮಿಸಲಾಯಿತು. ೧೯೪೫ರವರೆಗೆ ಪ್ಯಾಲೆಸ್ಟೈನ್ ಮತ್ತು ಕೈರೋದಲ್ಲಿ ಸೇವೆ ಸಲ್ಲಿಸಿದರು. ಆದರೂ ಅವರು ಎಂದಿಗೂ ನೇರವಾಗಿ ಹೋರಾಡಲಿಲ್ಲ. ಜಿಮ್ ೧೯೪೫ರಲ್ಲಿ ರಜೆಯ ಮೇಲೆ ಇಂಗ್ಲೆಂಡ್‌ಗೆ ಮರಳಿದರು. ಆದರೆ ಅವರು ವಿದೇಶದಲ್ಲಿದ್ದಾಗ ಮನೆಯ ಪರಿಸ್ಥಿತಿ ಬದಲಾಗಿತ್ತು. ಯುದ್ಧದಲ್ಲಿ ಬರ್ಟ್ ಸಾವನ್ನಪ್ಪಿದ್ದನು ಮತ್ತು ಎಲ್ಲೆನ್ ಬೈಲ್ಡನ್‌ನಲ್ಲಿರುವ ಮನೆಯನ್ನು ಮಾರಬೇಕಾಯಿತು. ೬೬ ವರ್ಷದವಳಾಗಿದ್ದರೂ ಶಿಕ್ಷಕಿಯಾಗಿ ಕೆಲಸ ಮಾಡುತ್ತಿದ್ದಳು. ಆಕೆಯ ಆರೋಗ್ಯ ಕುಂದುಹೋದ್ದರಿಂದ ಜಿಮ್ ಅವಳ ಬಗ್ಗೆ ಚಿಂತಿತನಾಗಿದ್ದನು. ಅವನ ರಜೆ ಕೊನೆಗೊಳ್ಳುವ ತುಸು ಮೊದಲು, ಎಲ್ಲೆನ್ ಹೃದಯಾಘಾತದಿಂದ ಸತ್ತಳು. ಎಲ್ಲೆನ್ ಅವನಿಗೆ £ ೧,೦೦೦ ಮೌಲ್ಯದ ಎಸ್ಟೇಟ್ ಅನ್ನು ಬಿಟ್ಟಳು. ಅದು ಆಗಿನ ಕಾಲದಲ್ಲಿ ಸಾಕಷ್ಟು ಗಣನೀಯ ಮೊತ್ತವಾಗಿತ್ತು.
ಜಿಮ್ ಇಟಲಿಯ ಮೂಲಕ ಈಜಿಪ್ಟ್‌ಗೆ ಹಿಂತಿರುಗಬೇಕಾಯಿತು. ಸೇವಾವಧಿ ಇನ್ನೂ ಒಂದು ವರ್ಷದ ಕಾಲ ಇತ್ತು. ಜಿಮ್ ೧೯೪೫ರ ಉತ್ತರಾರ್ಧದಲ್ಲಿ ಫೋಕ್‌ಸ್ಟೋನ್‌ನಲ್ಲಿರುವ ಶಾರ್ನ್‌ಕ್ಲಿಫ್ ಬ್ಯಾರಕ್‌ಗಳಿಗೆ ಒಂದು ತಿಂಗಳ ಕಾಲ ಕಳುಹಿಸಲಾಯಿತು. ನಂತರ ಅವರು ಮಧ್ಯ ಲಂಡನ್ನಲ್ಲಿರುವ ಯುದ್ಧ ಕಚೇರಿಗೆ ವರ್ಗಾವಣೆಯ ಬಗ್ಗೆ ಮಾತುಕತೆ ನಡೆಸಿದರು. ಕ್ಯಾಟ್ಫೋರ್ಡ್ನಿಂದ ಒಂದೆರಡು ಮೈಲಿ ದೂರದಲ್ಲಿರುವ ಫಾರೆಸ್ಟ್ ಹಿಲ್ನಲ್ಲಿ ತನ್ನ ಕುಟುಂಬದೊಂದಿಗೆ ವಾಸಿಸಲು ಕಾಲಿನ್ ಹ್ಯಾರಿಸ್ ಎಂಬ ಸೇನಾ ಸ್ನೇಹಿತ ಅವನನ್ನು ಆಹ್ವಾನಿಸಿದ. ಇದು ತಾತ್ಕಾಲಿಕ ವ್ಯವಸ್ಥೆ ಎಂದು ಮೊದಲು ಯೋಜಿಸಿದ್ದರೂ ಲೇಕರ್ ಹ್ಯಾರಿಸ್ ಕುಟುಂಬದೊಂದಿಗೆ ಐದು ವರ್ಷಗಳ ಕಾಲ ಬಾಳಿದನು. ಆಗಸ್ಟ್ ೧೯೪೬ ವರೆಗೂ ಅವರ ಸೇವಾವಧಿ ಇತ್ತು. ಸೇನಾಪಡೆಯಲ್ಲಿ ಶಾಶ್ವತ ವೃತ್ತಿಜೀವನದ ಆಯ್ಕೆಯನ್ನು ಹೊಂದಿದ್ದರು. ಅವರು ಬ್ಯಾಂಕಿಂಗ್‌ಗೆ ಹಿಂದಿರುಗುಲು ಯೋಚಿಸಿ, ಬಾರ್ಕ್ಲೇಸ್‌ ತಮ್ಮನ್ನು ಪುನರ್ಸ್ಥಾಪಿಸಿ ಲಂಡನ್ ಶಾಖೆಗೆ ಕಳಿಸುತೀರಾ ಎಂದು ಕೇಳಿದರು. ಅವರು ಒಪ್ಪಿದರು, ಆದರೆ ಲೇಕರ್‌ನ ಹಳೆಯ ಶಾಲಾ ಗೆಳೆಯರಲ್ಲೊಬ್ಬರಾದ ಫ್ರೆಡ್ ರಾಬಿನ್ಸನ್ ನಂತರ ಅಲನ್ ಹಿಲ್‌ಗೆ ಹೇಳಿದಂತೆ, "ಈ ಎರಡೂ ಕೆಲಸಗಳು ಸಂಪೂರ್ಣವಾಗಿ ಅವನಿಗೆ ಹಿಡಿಸಲಿಲ್ಲ".
ಜಿಮ್ ಲೇಕರ್ ಹಲವು ವರ್ಷಗಳಿಂದ ಪ್ರತಿಭಾವಂತ ಕ್ರಿಕೆಟಿಗನಾಗಿ ಬೆಳೆದಿದ್ದನು. ಅವನ ಸೇನೆಯಲ್ಲಿನ ಸೇವೆ ಮುಗಿದ ಕೂಡಲೇ, ಸರ್ರೆ ಕೌಂಟಿ ಕ್ರಿಕೆಟ್ ಕ್ಲಬ್ ಅವರಿಗೆ ವೃತ್ತಿಪರ ಒಪ್ಪಂದವನ್ನು ನೀಡಿತು. ಇದನ್ನು ಅವರು ಯಾರ್ಕ್‌ಷೈರ್ ಕೌಂಟಿ ಕ್ರಿಕೆಟ್ ಕ್ಲಬ್‌ನಿಂದ ಅನುಮತಿ ಪಡೆದು ಒಪ್ಪಿದರು. ಅವರು ಆಗಲೇ ಒಂದು ತಿಂಗಳ ಹಿಂದೆಯೇ ಸರ್ರೆಗಾಗಿ ತಮ್ಮ ಪ್ರಥಮ ದರ್ಜೆ ಪಾದಾರ್ಪಣೆ ಮಾಡಿದ್ದರು ಮತ್ತು ಕೇವಲ ಹದಿನೇಳು ತಿಂಗಳ ನಂತರ ಜನವರಿ ೧೯೪೮ರಲ್ಲಿ ಬಾರ್ಬಡೋಸ್‌ನ ಬ್ರಿಡ್ಜ್‌ಟೌನ್‌ನಲ್ಲಿರುವ ಕೆನ್ಸಿಂಗ್ಟನ್ ಓವಲ್‌ನಲ್ಲಿ ಇಂಗ್ಲೆಂಡ್ ಪರ ಟೆಸ್ಟ್ ಚೊಚ್ಚಲ ಪಂದ್ಯವನ್ನಾಡಿದರು.
೧೯೪೬ ರವರೆಗೆ ಕ್ರಿಕೆಟಿಗನಾಗಿ ಅಭಿವೃದ್ಧಿ
ಕ್ರಿಕೆಟ್ ಆಟದ ಉತ್ಸಾಹಿಯಾಗಿದ್ದ ತನ್ನ ತಾಯಿಯ ಪೂರ್ಣ ಪ್ರೋತ್ಸಾಹದಿಂದ ಲೇಕರ್ ಚಿಕ್ಕ ವಯಸ್ಸಿನಿಂದಲೂ ನಿರಂತರವಾಗಿ ಕ್ರಿಕೆಟ್ ಆಡುತ್ತಿದ್ದ. ಅಲನ್ ಹಿಲ್‌ಗೆ ಸೂಸಿಯ ಮಗನಿಂದ ತಿಳಿದ ವಿಚಾರವೆಂದರೆ, ಎಲ್ಲೆನ್ ಸೂಸಿಯನ್ನು ಜಿಮ್ ವಿರುದ್ಧ ಬಾಲ್ ಹಾಕಲು ಹೇಳುತ್ತಿದ್ದಳು ಎಂದು. ಜಿಮ್‌ಗೆ ತನ್ನಲ್ಲಿ ಬ್ಯಾಟ್ಸ್‌ಮನ್ ಆಗುವ ಗುಣವಿದೆ ಎಂದು ನಂಬಿದ್ದನು. ಅವರು ಸಾಲ್ಟ್ಸ್ ಪ್ರೌಢ ಶಾಲಾ ತಂಡದಲ್ಲಿ ಮುಖ್ಯವಾಗಿ ಬ್ಯಾಟ್ಸ್‌ಮನ್ ಆಗಿ, ಕೆಲವೊಮ್ಮೆ ವೇಗದ ಬೌಲರ್ ಆಗಿ ನಿಯಮಿತ ಸದಸ್ಯರಾಗಿದ್ದರು. ಮಾರ್ಚ್ ೧೯೩೯ರಲ್ಲಿ ೧೬ ವರ್ಷ ವಯಸ್ಸಿನವನಾಗಿದ್ದಾಗ, ಯಾರ್ಕ್ಷೈರ್ ಹೆಡಿಂಗ್ಲಿಂಗ್ನಲ್ಲಿನ ಚಳಿಗಾಲದ ಶೆಡ್‌ನಲ್ಲಿ ವಿಶೇಷ ತರಬೇತಿಗೆ ಬರಲು ಅವರನ್ನು ಆಹ್ವಾನಿಸಲಾಯಿತು. ಯಾರ್ಕ್ಷೈರ್‌ನ ಶಿಫಾರಸ್ಸಿನ ಮೇರೆಗೆ, ಅವರು ಸಾಲ್ಟೇರ್ ಕ್ರಿಕೆಟ್ ಕ್ಲಬ್‌ಗೆ ಸೇರಿಕೊಂಡರು. ಬ್ರಾಡ್ಫೋರ್ಡ್ ಕ್ರಿಕೆಟ್ ಲೀಗ್‌ನಲ್ಲಿ ಬಿಲ್ಡನ್ ವಿರುದ್ಧ ರಾಬರ್ಟ್ಸ್ ಪಾರ್ಕ್ ಮೈದಾನದಲ್ಲಿ ತಮ್ಮ ಚೊಚ್ಚಲ ಪಂದ್ಯವನ್ನು ಆಡಿದರು. ಬೈಲ್ಡನ್ ತಂಡಕ್ಕೆ ಸೇರಿಸಲು ಪ್ರಯತ್ನಿಸುವ ಮೂಲಕ ಎಲ್ಲೆನ್ ಜಿಮ್‌ನ ಚೊಚ್ಚಲ ಪಂದ್ಯವನ್ನು ಹಾಳುಮಾಡಲು ಪ್ರಯತ್ನಿಸಿದ್ದಾಗಿ ಹಿಲ್ ವಿವರಿಸಿದ್ದಾರೆ. ಅವರು ಮೂರು ಸಾಲಿನಲ್ಲಿ ಸಾಲ್ಟೇರ್ ಪರ ಆಡಿ, ಒಂದು ಶತಕ ಬಾರಿಸಿದರು. ೧೯೩೯ರ ಸಾಲಿನಲ್ಲಿ, ಶಾಲಾ ತಂಡದಲ್ಲಿ ಸಾಲ್ಟ್ಸ್ ಎಚ್ಎಸ್ ಮತ್ತು ಸಾಲ್ಟೇರ್ ಸಿ.ಸಿ. ಪರ ಕೊನೆಯದಾಗಿ ಆಡಿದ್ದರು.
ಹರ್ಬರ್ಟ್ ಸಟ್ಕ್ಲಿಫ್ ಅವರ ಅಂಗಡಿಯಲ್ಲಿ ಹೊಸ ಕ್ರಿಕೆಟ್ ಗೇರ್ ಖರೀದಿಸಲು ಎಲ್ಲೆನ್ ತನ್ನನ್ನು ಲೀಡ್ಸ್‌ಗೆ ಕರೆದೊಯ್ದರು ಎಂದು ಲೇಕರ್ ನೆನಪಿಸಿಕೊಂಡಿದ್ದಾರೆ. ಅವಳು ಮಾಡಿದ ತ್ಯಾಗ "ಆಲೋಚಿಸಲು ಭಯ ಹುಟ್ಟಿಸುತ್ತದೆ" ಆದರೆ ಕ್ರಿಕೆಟಿಗನಾಗಿ ಅವನು ಯಶಸ್ವಿಯಾಗುವುದನ್ನು ನೋಡಲು ಅವಳು ನಿಶ್ಚಯಿಸಿದ್ದಳು ಎಂದು ಅವರು ಹೇಳಿದ್ದಾರೆ. ಯಾರ್ಕ್‌ಷೈರ್‌ನ ಕೋಚಿಂಗ್ ಸೆಷನ್‌ಗಳನ್ನು ಮಾಜಿ ಕೌಂಟಿ ಬ್ಯಾಟ್ಸ್‌ಮನ್ ಬೆನ್ನಿ ವಿಲ್ಸನ್ ನಡೆಸುತ್ತಿದ್ದರು. ಅವರು ಲೇಕರ್‌ಗೆ ಚೆಂಡನ್ನು ಹೇಗೆ ತಿರುಗಿಸಬೇಕೆಂದು ತೋರಿಸಿ, ಅದರ ಕೌಶಲ್ಯವನ್ನು ಬೆಳೆಸಲು ಪ್ರೋತ್ಸಾಹಿಸಿದರು. ವಿಲ್ಸನ್ ಹದಿಹರೆಯದವರಿಗೆ ಕೋಚಿಂಗ್ ತರಗತಿಗಳನ್ನು ನಡೆಸುತ್ತಿದ್ದರೂ, ಲೇಕರ್‌ಗೆ ಮಾಜಿ ಯಾರ್ಕ್‌ಷೈರ್ ಆಟಗಾರರಾದ ಜಾರ್ಜ್ ಹಿರ್ಸ್ಟ್, ಮಾರಿಸ್ ಲೇಲ್ಯಾಂಡ್, ಎಮ್ಮೊಟ್ ರಾಬಿನ್ಸನ್ ಮತ್ತು ಆಲ್ಫ್ರೆಡ್ ವರ್ಮಾಲ್ಡ್ ಸಹ ತರಬೇತುದಾರರಾಗಿದ್ದರು. ಲೇಕರ್ ತನ್ನನ್ನು ತಾನು ಬ್ಯಾಟ್ಸ್‌ಮನ್ ಎಂದು ಭಾವಿಸಿದ್ದಾನೆ ಮತ್ತು ೧೯೫೦ರ ದಶಕದ ಉತ್ತರಾರ್ಧದಲ್ಲಿ ಯಾರ್ಕ್‌ಷೈರ್ನ ನಾಯಕನಾದ ಅವನ ಸಮಕಾಲೀನ ರೋನಿ ಬರ್ನೆಟ್, ಯುದ್ಧದ ಮೊದಲು "ವೇಗದ ಆಫ್-ಕಟ್ಟರ್ಸ್-ಕಮ್-ಸ್ಪಿನ್ನರ್" ಗಳ ಮಿಶ್ರಣವನ್ನು ಲೇಕರ್ ಬೌಲ್ ಮಾಡಿದ್ದನೆಂದು ನೆನಪಿಸಿಕೊಂಡನು. ಲೇಕರ್‌ನ ಸಾಲ್ಟೇರ್ ತಂಡದ ಸಹ ಆಟಗಾರರಲ್ಲಿ ಒಬ್ಬರಾದ ಚಾರ್ಲಿ ಲೀ ಇದೇ ರೀತಿಯ ನೆನಪನ್ನು ಹೊಂದಿದ್ದು, "ಜಿಮ್ ಎಲ್ಲಾ ರೀತಿಯ ಎಸೆತಗಳನ್ನು ಬೌಲ್ ಮಾಡುತ್ತಾನೆ ಮತ್ತು ಸಾಮಾನ್ಯವಾಗಿ ಒಬ್ಬ ಶ್ರೇಷ್ಠ ಬೌಲರ್‌ನೆಂದ ತಿಳಿಯದೇ ತನ್ನನ್ನು ತಾನು ಆನಂದಿಸುತ್ತಿದ್ದನು" ಎಂದು ಹೇಳಿದ್ದಾರೆ.
ಸಾಲ್ಟೇರ್‌ನಲ್ಲಿ ಲೇಕರ್ ಸಾಕಷ್ಟು ನೆನಪಿನಲ್ಲಿ ಉಳಿಯುವಂತೆ ಮಾಡಿದ್ದರೂ, ಅವರ ಕ್ರಿಕೆಟ್ ವೃತ್ತಿಜೀವನವು ನಿಜವಾಗಿಯೂ ಆರಂಭವಾಗಿದ್ದು ಅವರು ಈಜಿಪ್ಟ್‌ನಲ್ಲಿ ಆರ್‌ಏಓಸಿ ಯೊಂದಿಗೆ ಹೊರಟಾಗ. ಇಂಟರ್-ಸರ್ವಿಸ್ ಪಂದ್ಯಗಳಲ್ಲಿ ತೆಂಗಿನಕಾಯಿ ಮ್ಯಾಟಿಂಗ್ ವಿಕೆಟ್‌ಗಳಲ್ಲಿ ಆಡಿದ ಅವರು, ಬೆನ್ನಿ ವಿಲ್ಸನ್ ಅವರು ಕಲಿಸಿದ ಆಫ್ ಸ್ಪಿನ್ ತಂತ್ರವನ್ನು ಪ್ರಯೋಗಿಸಲು ನಿರ್ಧರಿಸಿದರು. "ನನ್ನನ್ನು ಸಂಪೂರ್ಣ ಬೆರಗುಗೊಳಿಸುವಂತೆ" ಲೇಕರ್ ಈ ಮ್ಯಾಟಿಂಗ್ ಸ್ಟ್ರಿಪ್‌ಗಳ ಮೇಲೆ ಚೆಂಡನ್ನು "ಸಾಕಷ್ಟು ಅದ್ಭುತವಾಗಿ" ತಿರುಗಿಸಿದರು ಎಂದು ಅವರು ನೆನಪಿಸಿಕೊಂಡರು. ಜಾನ್ ಅರ್ಲಾಟ್ ನಂತರ ಈಜಿಪ್ಟ್‌ನ ಇಂಗ್ಲಿಷ್ ಕ್ರಿಕೆಟಿಗರು ಮನೆಗೆ ಬರೆದು "ಯಾರ್ಕ್‌ಷೈರ್ ಹುಡುಗನೊಬ್ಬ ಮಾಸ್ಟರ್‌ನಂತೆ ಸ್ಪಿನ್ ಬೌಲ್ ಮಾಡಬಲ್ಲ" ವ್ಯಕ್ತಿಯ ಬಗ್ಗೆ ಮಾತನಾಡುತ್ತಿದ್ದಾರೆ ಎಂದು ಬರೆದಿದ್ದಾರೆ. ೧೯೪೩ರಲ್ಲಿ ಅಲೆಕ್ಸಾಂಡ್ರಿಯದಲ್ಲಿ ಆರ್‌ಏಎಫ್ ವಿರುದ್ಧ ಒಂದು ಪಂದ್ಯದಲ್ಲಿ ಲೇಕರ್ ಹ್ಯಾಟ್ರಿಕ್ ಸೇರಿದಂತೆ ಹತ್ತು ರನ್‌ಗೆ ಐದು ವಿಕೆಟ್ ಗಳಿಸಿದರು. ೧೯೪೪ರಲ್ಲಿ ಅವರು ದಕ್ಷಿಣ ಆಫ್ರಿಕಾದ ವಾಯುಪಡೆಯ ಇಲೆವೆನ್ ವಿರುದ್ಧ ಆಡಿದರು. ಒಂದು ಶತಕ ಬಾರಿಸಿ, ನಂತರ ಹತ್ತು ರನ್‌ಗಳಿಗೆ ಆರು ವಿಕೆಟ್ ಪಡೆದರು. ಈ ಪಂದ್ಯಗಳಲ್ಲಿ ಅವರು ನಾರ್ಮನ್ ಯಾರ್ಡ್ಲಿ, ಪೀಟರ್ ಸ್ಮಿತ್, ಬರ್ಟ್ ಸಟ್ಕ್ಲಿಫ್, ರಾನ್ ಆಸ್ಪಿನಾಲ್, ಡಡ್ಲಿ ನೂರ್ಸ್ ಮತ್ತು ಆರ್ಥರ್ ಮ್ಯಾಕ್ಇಂಟೈರ್ ಸೇರಿದಂತೆ ಹಲವಾರು ಉನ್ನತ ದರ್ಜೆಯ ಆಟಗಾರರನ್ನು ಎದುರಿಸಿದರು.
ಲೇಕರ್ ಯಾರ್ಕ್‌ಷೈರ್ ಪರ ಆಡಲು ಇಷ್ಟಪಡುತ್ತಿದ್ದರೂ, ಯುದ್ಧ ಮುಗಿದ ನಂತರದ ಅವನ ಸನ್ನಿವೇಶಗಳು ಅನಿವಾರ್ಯವಾಗಿ ಸರ್ರೆ ಪರವಾಗಿ ಆಡುವಂತಾಯಿತು. ಅವರು ಫಾರೆಸ್ಟ್ ಹಿಲ್‌ನಲ್ಲಿ ಹ್ಯಾರಿಸ್ ಜೊತೆ ವಾಸವಾಗಿದ್ದಾಗ ಸೇವಾ ತಂಡಗಳಿಗಾಗಿ ಆಡುತ್ತಲೇ ಇದ್ದರು. ಮಾರ್ಚ್ ೧೯೪೬ರಲ್ಲಿ ಅವರು ಕ್ಯಾಟ್ಫೋರ್ಡ್ ಕ್ರಿಕೆಟ್ ಕ್ಲಬ್‌ಗೆ ಸೇರಿದರು. ಬ್ರೋಮ್ಲಿ ವಿರುದ್ಧ ೨೧ಕ್ಕೆ ೧೦ ವಿಕೆಟ್ ಸೇರಿದಂತೆ ಕ್ಯಾಟ್ಫೋರ್ಡ್‌ನ ಕೆಲವು ಪ್ರಭಾವಶಾಲಿ ಪ್ರದರ್ಶನಗಳು ಕ್ಯಾಟ್ಫೋರ್ಡ್ ಕ್ಲಬ್ ಅಧ್ಯಕ್ಷ ಆಂಡ್ರ್ಯೂ ಕೆಂಪ್ಟನ್ ಅವರ ಗಮನಕ್ಕೆ ಬಂತು. ಕೆಂಪ್ಟನ್‌ಗೆ ೧೯೪೬ರಲ್ಲಿ ಸರ್ರೆಯ ತರಬೇತುದಾರರಾಗಿದ್ದ ಇಂಗ್ಲೆಂಡ್‌ನ ಮಾಜಿ ಆರಂಭಿಕ ಬ್ಯಾಟ್ಸ್‌ಮನ್ ಆಂಡಿ ಸ್ಯಾಂಡ್‌ಹ್ಯಾಮ್ ಲೇಕರ್‌ಗೆ ಶಿಫಾರಸು ಮಾಡಿದರು. ದಿ ಓವಲ್‌ನಲ್ಲಿ ಟ್ರಯಲ್‌ಗೆ ಸ್ಯಾಂಡ್‌ಹ್ಯಾಮ್ ಲೇಕರ್‌ನನ್ನು ಆಹ್ವಾನಿಸಿದರು. ಜುಲೈ ೧೭ರಂದು, ಸರ್ರೆ ಕಂಬೈನ್ಡ್ ಸರ್ವೀಸಸ್ ತಂಡವನ್ನು ಆತಿಥ್ಯ ವಹಿಸಿದಾಗ ಲೇಕರ್ ತನ್ನ ಪ್ರಥಮ ದರ್ಜೆ ಪಾದಾರ್ಪಣೆ ಮಾಡಿ, ಎದುರಾಳಿ ತಂಡವನ್ನು ಸರ್ರೆ ಆರು ವಿಕೆಟ್‌ಗಳಿಂದ ಸೋಲಿಸಿತು. ಲೇಕರ್ ೭೮ಕ್ಕೆ ಮೂರು ಮತ್ತು ೪೩ಕ್ಕೆ ಮೂರು ಅಂಕಗಳನ್ನು ಹೊಂದಿದ್ದರು. ಆ ಸಮಯದಲ್ಲಿ ಅವರು ಇನ್ನೂ ಆರ್‌ಏಓಸಿನಲ್ಲಿದ್ದರು. ಆದರೆ ಆಗಸ್ಟ್‌ನಲ್ಲಿ ಅವರನ್ನು ಬಿಡುಗಡೆ ಮಾಡಲಾಗಿ, ಯಾರ್ಕ್ಷೈರ್‌ನ ಅನುಮೋದನೆಗೆ ಒಳಪಟ್ಟು ಸರ್ರೆ ತಂಡವು ತಕ್ಷಣ ಅವರಿಗೆ ವೃತ್ತಿಪರ ಒಪ್ಪಂದವನ್ನು ನೀಡಿತು. ಯಾರ್ಕ್‌ಷೈರ್ ಅವರ ಬಿಡುಗಡೆಗೆ ಒಪ್ಪಿಕೊಂಡರು ಮತ್ತು ಚಳಿಗಾಲದಲ್ಲಿ ವಾರಕ್ಕೆ £೬ ರಂತೆ ಲೇಕರ್ ಸರ್ರಿಗೆ ಸಹಿ ಹಾಕಿದರು, ಬೇಸಿಗೆಯಲ್ಲಿ ಪಂದ್ಯದ ಶುಲ್ಕದಿಂದ ಇದನ್ನು ಹೆಚ್ಚಿಸಲಾಯಿತು. ಆ ಸಾಲಿನ ಅಂತ್ಯದ ವೇಳೆಗೆ ಲೇಕರ್ ಇನ್ನೂ ಎರಡು ಪ್ರಥಮ ದರ್ಜೆ ಪಂದ್ಯಗಳಲ್ಲಿ ಆಡಿದರು.
೧೯೪೭ ರಿಂದ ೧೯೫೦ ರವರೆಗೆ
ನಂತರ ಅವರನ್ನು ಮೇರಿಲೆಬೋನ್ ಕ್ರಿಕೆಟ್ ಕ್ಲಬ್ (ಎಂಸಿಸಿ) ೧೯೪೭/೪೮ ರ ವೆಸ್ಟ್ ಇಂಡೀಸ್ ಪ್ರವಾಸಕ್ಕಾಗಿ ಆಯ್ಕೆ ಮಾಡಿತು. ಅವರು ನಾಲ್ಕು ಟೆಸ್ಟ್ ಪಂದ್ಯಗಳಲ್ಲಿ ಆಡಿ, ಚೊಚ್ಚಲ ಪಂದ್ಯದಲ್ಲಿ ಮೊದಲ ಟೆಸ್ಟ್‌ನ ಮೊದಲ ಇನ್ನಿಂಗ್ಸ್‌ನಲ್ಲಿ ೧೦೩ಕ್ಕೆ ಏಳು ವಿಕೆಟ್ ಪಡೆದರು. ಈ ಪ್ರವಾಸವು ಎಂಸಿಸಿಗೆ ಕೆಟ್ಟದಾಗಿ ಪರಿಣಮಿಸಿ, ೧೯೪೭ರ ಪ್ಲೇಫೇರ್ ಇದನ್ನು "ಆನ್ ಇಲ್-ಸ್ಟಾರ್ಡ್ ವೆಂಚರ್" ಎಂದು ಶೀರ್ಷಿಕೆ ನೀಡಿತು. ಯೋಜನೆ ಮತ್ತು ಸಿದ್ಧತೆ ಕಳಪೆಯಾಗಿತ್ತು ಮತ್ತು ತಂಡವನ್ನು ಗಬ್ಬಿ ಅಲೆನ್ ಕೆಟ್ಟದಾಗಿ ಮುನ್ನಡೆಸಿದರು. "ತನ್ನ ಆಯ್ಕೆಯನ್ನು ನಿಜವಾಗಿಯೂ ಸಮರ್ಥಿಸಿದ" ಏಕೈಕ ಆಟಗಾರ ಲೇಕರ್ ಎಂದು ಪ್ಲೇಫೇರ್ ಹೇಳಿದೆ. ೧೯೪೮ರ ಆವೃತ್ತಿಯಲ್ಲಿ, ವಿಸ್ಡೆನ್ ಲೇಕರ್‌ನ ಆವಿಷ್ಕಾರವು ಸರ್ರಿಗೆ "ತೃಪ್ತಿಕರವಾಗಿದೆ" ಎಂದು ಹೇಳಿತು. ಅವರು ಆಫ್ ಬ್ರೇಕ್‌ಗಳಲ್ಲಿ ಪರಿಣತಿ ಹೊಂದಿದ್ದಾರೆ, ಗಲ್ಲಿಯಲ್ಲಿ "ಅಚ್ಚುಕಟ್ಟಾಗಿ ಕ್ಷೇತ್ರರಕ್ಷಣೆ" ಮಾಡುತ್ತಾರೆ ಮತ್ತು ಬ್ಯಾಟ್ಸ್‌ಮನ್ ಆಗಿ ಭರವಸೆಯನ್ನು ತೋರಿಸಿದ್ದಾರೆ ಎಂದು ಹೇಳಿತು.
ಟೆಸ್ಟ್ ಮಟ್ಟದಲ್ಲಿ ಇನ್ನೂ ಅನನುಭವಿಯಾದ ಲೇಕರ್ ಅವರು ೧೯೪೮ರಲ್ಲಿ ಆಸ್ಟ್ರೇಲಿಯನ್ನರ ವಿರುದ್ಧ ಮೂರು ಟೆಸ್ಟ್ ಪಂದ್ಯಗಳಲ್ಲಿ ಆಡಿದಾಗ ಆಸ್ಟ್ರೇಲಿಯಾದ ಬ್ಯಾಟ್ಸ್‌ಮನ್ನರ ಕೈಯಲ್ಲಿ ಭಾರೀ ಶಿಕ್ಷೆಗೆ ಗುರಿಯಾದರು. ಆ ವೈಫಲ್ಯವು ಇಂಗ್ಲೆಂಡ್ ತಂಡದ ಆಯ್ಕೆಗಾರರ ಮನಸ್ಸಿನಲ್ಲಿ ಲೇಕರ್ ಬಗ್ಗೆ ಅನುಮಾನವನ್ನು ಉಂಟುಮಾಡಿತು. ಸರ್ರೆಯಲ್ಲಿ ಅವರ ನಿರಂತರ ಯಶಸ್ಸಿನ ಹೊರತಾಗಿಯೂ, ಲೇಕರ್ ನಂತರ ೧೯೫೬ರವರೆಗೆ ಇಂಗ್ಲೆಂಡ್ ತಂಡದಲ್ಲಿ ನಿಯಮಿತ ಸ್ಥಾನವನ್ನು ಕಂಡುಕೊಳ್ಳಲು ಸಾಧ್ಯವಾಗಲಿಲ್ಲ ಮತ್ತು ಕೇವಲ ಒಂದು ಅಂತರರಾಷ್ಟ್ರೀಯ ಪ್ರವಾಸವನ್ನು ಕೈಗೊಂಡರು. ೧೯೫೩/೫೪ ರಲ್ಲಿ ಮತ್ತೊಮ್ಮೆ ವೆಸ್ಟ್ ಇಂಡೀಸ್‌ಗೆ, ೧೯೪೭/೪೮ ಮತ್ತು ೧೯೫೬/೫೭ ರ ನಡುವೆ ಆಡಿದರು. ೧೯೪೮ರ ಸರಣಿಯಲ್ಲಿ ಇಂಗ್ಲೆಂಡ್‌ನ ಕೆಟ್ಟ ಪ್ರದರ್ಶನವು ಹೆಡಿಂಗ್ಲಿಯಲ್ಲಿತ್ತು: ಅವರು ಮೊದಲ ನಾಲ್ಕು ದಿನಗಳಲ್ಲಿ ಒಳ್ಳೆಯದಾಗಿ ಆಡಿ, ಆಸ್ಟ್ರೇಲಿಯಾಗೆ ಗೆಲ್ಲಲು ಕೊನೆಯ ದಿನ ೪೦೪ ರನ್‌ಗಳ ಗುರಿಯನ್ನು ನಿಗದಿಪಡಿಸಿದರು. ಡಾನ್ ಬ್ರಾಡ್ಮನ್ ನೇತೃತ್ವದ ಆಸ್ಟ್ರೇಲಿಯಾ ಏಳು ವಿಕೆಟ್‌ಗಳಿಂದ ಜಯಗಳಿಸಿತು. ಟೆಸ್ಟ್ ಕ್ರಿಕೆಟ್‌ನಲ್ಲಿ ಈ ಮೊದಲು ಯಾರೂ ಅಂತಹ ಗುರಿಯನ್ನು ಬೆನ್ನಟ್ಟದ ಕಾರಣ ಇಂಗ್ಲೆಂಡ್ ತಂಡವು ನಿರ್ಲಕ್ಷಕರವಾಗಿದೆ ಎಂದು ಗಾಡ್‌ಫ್ರೇ ಇವಾನ್ಸ್ ಹೇಳಿದ್ದರು. ಇವಾನ್ಸ್ ಸ್ವತಃ ಒಬ್ಬ ಪ್ರಧಾನ ಅಪರಾಧಿ, ಏಕೆಂದರೆ ಲೇಕರ್ ತಂದೊಡ್ಡಿದ ಸ್ಟಂಪಿಂಗ್ ಅವಕಾಶವನ್ನು ಕೈಬಿಟ್ಟು, ಇದರಿಂದ ಬ್ರಾಡ್ಮನ್ ಪಾರಾದನು. ಇದು ಆಸ್ಟ್ರೇಲಿಯಾದ ಇನ್ನಿಂಗ್ಸ್‌ನ ತಿರುವು ಎಂದು ಬ್ರಾಡ್‌ಮನ್ ನಂತರ ಹೇಳಿದರು. ಒಟ್ಟಾರೆಯಾಗಿ ಪಂದ್ಯದಲ್ಲಿ ಲೇಕರ್ ೬೨ ಓವರ್‌ಗಳನ್ನು ಎಸೆದು, ೨೦೬ ರನ್‌ಗಳಿಗೆ ಮೂರು ವಿಕೆಟ್‌ಗಳನ್ನು ಪಡೆದರು. ನಿರಾಶಾದಾಯಕ ಫಲಿತಾಂಶವು ಇದು ಸಾರ್ವಕಾಲಿಕ ಶ್ರೇಷ್ಠ ಕ್ರಿಕೆಟ್ ತಂಡವೆಂದು ಅನೇಕ ಜನರು ನಂಬಿದ್ದಕ್ಕೆ ವಿರುದ್ಧವಾಗಿತ್ತು. "ಪ್ಲೇಫೇರ್" ಇಂಗ್ಲೆಂಡ್‌ಗೆ "ಲೆಗ್-ಸ್ಪಿನ್ನರ್ ಅಥವಾ ವೆರಿಟಿ" ( ಹೆಡ್ಲಿ ವೆರಿಟಿ ನಿಧಾನಗತಿಯ ಎಡಗೈ ಸಾಂಪ್ರದಾಯಿಕ ಬೌಲರ್) ಅಗತ್ಯವಿದೆ ಎಂದು ಹೇಳುವ ಮೂಲಕ ಪರಿಸ್ಥಿತಿಯನ್ನು ಚೆನ್ನಾಗಿ ಸಂಕ್ಷಿಪ್ತಗೊಳಿಸಿತು. ಆದರೆ ಅವರಿಗೆ ಎರಡೂ ಇರಲಿಲ್ಲ. ಇದರ ಅರ್ಥವೇನೆಂದರೆ, ಲೇಕರ್‌ನಂತಹ ಆಫ್-ಬ್ರೇಕ್ ಬೌಲರ್ ಯಶಸ್ವಿಯಾಗಲು ಪಿಚ್ ಕಾರಣವಲ್ಲ. ಪ್ಲೇಫೇರ್ "ತಂತ್ರದ ದೋಷಗಳು, ತಪ್ಪಿದ ಅವಕಾಶಗಳು ಮತ್ತು ಕ್ಷೇತ್ರದಲ್ಲಿ ದುಃಖದ ಆಲಸ್ಯ" ವನ್ನು ಟೀಕಿಸಿತು. ೧೯೪೮ರಲ್ಲಿ ಸರ್ರೆ ಪರ ಆಡುತ್ತಿದ್ದ ಲೇಕರ್ ೭೯ ವಿಕೆಟ್‌ಗಳನ್ನು ಪಡೆದರು ಮತ್ತು ಕೌಂಟಿ ಚಾಂಪಿಯನ್‌ಶಿಪ್‌ನಲ್ಲಿ ತಂಡವು ಮೊದಲ ಬಾರಿಗೆ ವಿಜೇತರಾದ ಗ್ಲಾಮೊರ್ಗನ್ ಹಿಂದೆ ಎರಡನೇ ಸ್ಥಾನ ಪಡೆಯಿತು.
೧೯೪೮ರ ಹೆಡಿಂಗ್ಲೆ ಟೆಸ್ಟ್ ಪಂದ್ಯವನ್ನು ಲೇಕರ್ ಆನಂದಿಸದೇ, ಯಾರ್ಕ್‌ಷೈರ್ ಮೂಲದ ಲೇಕರ್ ಅವರ ಗಮನವು ಬೇರೆಡೆ ಇದೆ ಎಂದು ಅಲನ್ ಹಿಲ್ ಬರೆದಿದ್ದಾರೆ. ೧೯೪೮ರಲ್ಲಿ ಯಾರ್ಕ್‌ಷೈರ್ ಕ್ಲಬ್ ಅಧ್ಯಕ್ಷ ಅರ್ನೆಸ್ಟ್ ಹೋಲ್ಡ್ಸ್ವರ್ತ್ ಲೇಕರ್ ಅವರನ್ನು ಸಂಪರ್ಕಿಸಿ ಲಂಡನ್ ರೆಸ್ಟೋರೆಂಟ್‌ನಲ್ಲಿ ಊಟಕ್ಕೆ ಆಹ್ವಾನಿಸಿದ್ದನ್ನು ಫ್ರೆಡ್ ಟ್ರೂಮನ್ ನಂತರ ನೆನಪಿಸಿಕೊಂಡರು. ಲೇಕರ್ ಒಪ್ಪಿಕೊಂಡರು ಆದರೆ ಹೋಲ್ಡ್ಸ್‌ವರ್ತ್ ಯಾರ್ಕ್‌ಷೈರ್‌ಗೆ ಮರಳಲು ಮತ್ತು ಆಡಲು ಮನವೊಲಿಸಲು ಪ್ರಯತ್ನಿಸಿದಾಗ ಆಶ್ಚರ್ಯಚಕಿತರಾದರು. ಸರ್ರೆಯಲ್ಲಿನ ಸಾಮಾಜಿಕ ವಿಭಜನೆಯನ್ನು ಲೇಕರ್ ಇಷ್ಟಪಡದಿದ್ದರೂ, ಅವನು ತನ್ನ ದತ್ತು ಪಡೆದ ಕೌಂಟಿಯೊಂದಿಗೆ ಇರಲು ಬಯಸಿದನು. ಈ ಪ್ರಸ್ತಾಪಕ್ಕಾಗಿ ಹೋಲ್ಡ್ಸ್‌ವರ್ತ್‌ಗೆ ಧನ್ಯವಾದ ಹೇಳಿ, ಅದನ್ನು ಅವನು ನಿರಾಕರಿಸಿದನು. ೧೯೪೮ರಲ್ಲಿ ಯಾರ್ಕ್‌ಷೈರ್ ಸಮಿತಿಯು ಸರ್ರೆಯಲ್ಲಿನ ಲೇಕರ್‌ನ ಪರಿಸ್ಥಿತಿಯ ಬಗ್ಗೆ ಕೆಲವು ವಿವೇಚನೆಯಿಂದ ವಿಚಾರಣೆ ನಡೆಸಲು ಕೇಳಿಕೊಂಡಿದ್ದನ್ನು ಲೆನ್ ಹಟ್ಟನ್ ನೆನಪಿಸಿಕೊಂಡರು. ಲೇಕರ್ ಅವರು ಎಲ್ಲಿದ್ದರು ಮತ್ತು ಯಾಕೆ ಯಾರ್ಕ್ಷೈರ್ ಪರ ಆಡಲು ಇಷ್ಟಪಡುವುದಿಲ್ಲ ಎಂದು ಅವರು ಮತ್ತೆ ಕೇಳಿ ತಿಳಿದರು. ಯಾರ್ಕ್‌ಷೈರ್‌ಗೆ "ಲೇಕರ್‌ನ ಬಹಳ ಅಗತ್ಯವಿತ್ತು" ಎಂದು ಹಟ್ಟನ್ ಒಪ್ಪಿಕೊಂಡರು ಮತ್ತು ಸರ್ರೆಯ ವಿರುದ್ಧದ ಯಾರ್ಕ್‌ಷೈರ್ ಪಂದ್ಯಗಳಲ್ಲಿ "ನಮ್ಮನ್ನು ಎಲ್ಲಾ ರೀತಿಯ ಗಂಟುಗಳಲ್ಲಿ ಕಟ್ಟಿಹಾಕಿದ್ದಾರೆ" ಎಂದು ಅಸಭ್ಯವಾಗಿ ಒಪ್ಪಿಕೊಂಡರು.
ಹೆಡಿಂಗ್ಲೆ ಪಂದ್ಯದ ನಂತರ ಓವಲ್‌ನಲ್ಲಿ ನಡೆದ ಅಂತಿಮ ಟೆಸ್ಟ್‌ನಲ್ಲಿ ಲೇಕರ್ ತಂಡದಿಂದ ಹೊರಗುಳಿದಿದ್ದರು. ೧೯೪೮/೪೯ ರಲ್ಲಿ ಇಂಗ್ಲೆಂಡ್ ದಕ್ಷಿಣ ಆಫ್ರಿಕಾ ಪ್ರವಾಸ ಕೈಗೊಂಡರೂ ಅವರನ್ನು ಆಯ್ಕೆ ಮಾಡಲಾಗಲಿಲ್ಲ. ಸ್ಪಿನ್ನರುಗಳಾಗಿ ಜ್ಯಾಕ್ ಯಂಗ್ (ನಿಧಾನಗತಿಯ ಎಡಗೈ ಆರ್ಥೊಡಾಕ್ಸ್ ಸ್ಪಿನ್ನರ್), ರೋಲಿ ಜೆಂಕಿನ್ಸ್ ಮತ್ತು ಡೌಗ್ ರೈಟ್ (ಲೆಗ್ ಬ್ರೇಕ್ ಮತ್ತು ಗೂಗ್ಲಿ ಎರಡೂ) ಈ ಮೂವರನ್ನು ಆಯ್ಕೆ ಮಾಡಲಾಯಿತು. ಯಾವುದೇ ಸ್ಪೆಷಲಿಸ್ಟ್ ಆಫ್ ಸ್ಪಿನ್ನರ್ ತಂಡದಲ್ಲಿ ಇರಲಿಲ್ಲ. ಇಂಗ್ಲೆಂಡ್ ಐದು ಪಂದ್ಯಗಳ ಸರಣಿಯನ್ನು ಎರಡು ಪಂದ್ಯಗಳ ಜಯ ಮತ್ತು ಮೂರು ಡ್ರಾಗಳಿಂದ ಗೆದ್ದಿತು. ೧೯೪೯ರ ಸಾಲಿನಲ್ಲಿ ಅವರು ೧೨೨ ವಿಕೆಟ್‌ಗಳನ್ನು ಪಡೆದರೂ ಸಹ, ನ್ಯೂಜಿಲೆಂಡ್ ವಿರುದ್ಧದ ನಾಲ್ಕು ಟೆಸ್ಟ್‌ಗಳಲ್ಲಿ ಕೇವಲ ಒಂದು ಪಂದ್ಯಗಳಲ್ಲಿ ಮಾತ್ರ ಆಡಿದ್ದರು ಮತ್ತು ಸುಲಭವಾಗಿ ಇಂಗ್ಲಿಷ್‌ನ ಅತ್ಯುತ್ತಮ ಬೌಲರ್‌ಗಳಲ್ಲಿ ಒಬ್ಬರಾಗಿದ್ದರು. ಈ ಸರಣಿಯಲ್ಲಿ ಇಂಗ್ಲೆಂಡ್ ಉಳಿದ ಪಂದ್ಯಗಳಲ್ಲಿ ಮತ್ತೊಬ್ಬ ಲೆಗ್ ಸ್ಪಿನ್ನರ್ ಎರಿಕ್ ಹಾಲಿಸ್ ಅವರನ್ನು ಆಯ್ಕೆ ಮಾಡಿತು. ಲೇಕರ್ ಅವರ ಏಕೈಕ ಆಯ್ಕೆಯು ತಂತ್ರದ ಬದಲಾವಣೆಯಿಂದ ಆಯಿತು. ದಿ ಓವಲ್‌ನಲ್ಲಿ ನಡೆದ ಅಂತಿಮ ಟೆಸ್ಟ್‌ನಲ್ಲಿ ವೇಗದ ಬೌಲರ್ ಬದಲಿಗೆ ಆ ಜಾಗವನ್ನು ಹೆಚ್ಚುವರಿ ಸ್ಪಿನ್ನರ್‌ಗೆ ನೀಡಲಾಯಿತು. ೧೯೪೯/೫೦ರ ಚಳಿಗಾಲದಲ್ಲಿ ಇಂಗ್ಲೆಂಡ್ ತಂಡವು ಯಾವುದೇ ವಿದೇಶ ಪ್ರವಾಸಕ್ಕೆ ಹೋಗಲಿಲ್ಲ.
೧೯೫೧ ರಿಂದ ೧೯೫೫ ರವರೆಗೆ
ಅನಾರೋಗ್ಯದಿಂದ ಚೇತರಿಸಿಕೊಂಡ ಲೇಕರ್ ಮದುವೆಯ ಬಗ್ಗೆ ಗಂಭೀರವಾಗಿ ಯೋಚಿಸಲು ಪ್ರಾರಂಭಿಸಿದರು. ಅವರು ಕೆಲವು ವರ್ಷಗಳ ಕಾಲ ಲಿಲ್ಲಿ ಎಂಬುವಳನ್ನು ಮೆಚ್ಚಿದ್ದರು. ಅವಳು ವಿಯೆನ್ನಾದಲ್ಲಿ ಜನಿಸಿದಳು. ನಾಜಿ ನಿಯಂತ್ರಣಕ್ಕೆ ಬಂದಾಗ ಆಸ್ಟ್ರಿಯಾವನ್ನು ತೊರೆದು, ಯುದ್ಧ ಪ್ರಾರಂಭವಾದಾಗ ಮಧ್ಯಪ್ರಾಚ್ಯದಲ್ಲಿದ್ದಳು. ನಾಜಿಗಳನ್ನು ವಿರೋಧಿಸಿದ ಆಕೆಯು ಕೈರೋದಲ್ಲಿನ ಸಹಾಯಕ ಪ್ರಾದೇಶಿಕ ಸೇವೆಗೆ ಸೇರಿದಾಗ, ಲೇಕರ್ ಆರ್‌ಏಓಸಿಯಲ್ಲಿ ಇದ್ದಾಗ ಅವರನ್ನು ಭೇಟಿಯಾದರು. ಅವರು ಅದೇ ಕಚೇರಿಯಲ್ಲಿ ಕೆಲಸ ಮಾಡಿ, ನಂತರ ಲಂಡನ್‌ನಲ್ಲಿ ಇನ್ನೊಮ್ಮೆ ಸೇವಾ ಪುನರ್ಮಿಲನ ಕಾರ್ಯಕ್ರಮದಲ್ಲಿ ಭೇಟಿಯಾದರು. ಅವರು ಮಾರ್ಚ್ ೨೭, ೧೯೫೧ರಂದು ಕೆನ್ಸಿಂಗ್ಟನ್ ರಿಜಿಸ್ಟರ್ ಕಚೇರಿಯಲ್ಲಿ ಮದುವೆಯಾಗಲು ನಿರ್ಧರಿಸಿದರು. ಕ್ರಿಕೆಟ್ ಸಾಲು ಪ್ರಾರಂಭವಾಗುವ ಮೊದಲು ಮಳೆಗಾಲದ ಮಧುಚಂದ್ರವನ್ನು ಬೌರ್ನ್‌ಮೌತ್‌ನಲ್ಲಿ ಕಳೆದರು. ಲಿಲ್ಲಿ ಮತ್ತು ಅವರ ಹೆಣ್ಣುಮಕ್ಕಳಾದ ಫಿಯೋನಾ ಮತ್ತು ಏಂಜೆಲಾ ಅವರು ಜಿಮ್ ಅವರ ಜೀವನಚರಿತ್ರೆಗಾಗಿ ಅಲನ್ ಹಿಲ್ ಅವರ ಸಂಶೋಧನೆಗೆ ಸಹಾಯ ಮಾಡಿದರು.
ಲೇಕರ್ ೧೯೫೧ರಲ್ಲಿ ೧೪೯ ವಿಕೆಟ್ ಪಡೆದರು, ಮತ್ತು ದಕ್ಷಿಣ ಆಫ್ರಿಕಾ ವಿರುದ್ಧದ ಐದು ಟೆಸ್ಟ್ ಪಂದ್ಯಗಳ ಸರಣಿಯಲ್ಲಿ ಎರಡರಲ್ಲಿ ಆಡಿದರು. ದಿ ಓವಲ್‌ನಲ್ಲಿ ನಡೆದ ಅಂತಿಮ ಟೆಸ್ಟ್‌ನಲ್ಲಿ ಅವರು ೧೧೯ ರನ್‌ಗಳಿಗೆ ಹತ್ತು ವಿಕೆಟ್‌ಗಳನ್ನು ಪಡೆದರು. ಇಂಗ್ಲೆಂಡ್ ನಾಲ್ಕು ವಿಕೆಟ್‌ಗಳಿಂದ ಈ ಪಂದ್ಯವನ್ನು ಗೆದ್ದಿತು. ತಂಡದಲ್ಲಿ ಸ್ಥಳಕ್ಕಾಗಿ ಅವರ ಮುಖ್ಯ ಸ್ಪರ್ಧಿಗಳು ಜಾನಿ ವಾರ್ಡಲ್ (ನಿಧಾನಗತಿಯ ಎಡಗೈ ಸಾಂಪ್ರದಾಯಿಕ) ಮತ್ತು ಇನ್ನೊಬ್ಬ ಆಫ್ ಸ್ಪಿನ್ನರ್ ರಾಯ್ ಟ್ಯಾಟರ್ಸಾಲ್. ಟ್ಯಾಟರ್ಸಾಲ್ ಎಲ್ಲಾ ಐದು ಪಂದ್ಯಗಳಲ್ಲಿ ಆಡಿದರು.
೧೯೫೨ರಲ್ಲಿ ಸರ್ರೆ ಸತತ ಏಳು ಕೌಂಟಿ ಚಾಂಪಿಯನ್‌ಶಿಪ್ ಪ್ರಶಸ್ತಿಗಳ ಮೊದಲನೆಯದನ್ನು ಗೆದ್ದ ಸಾಲಿನಲ್ಲಿ, ಲೇಕರ್ ಭಾರತದ ವಿರುದ್ಧ ನಾಲ್ಕು ಟೆಸ್ಟ್‌ಗಳಲ್ಲಿ ಆಡಿದರು. ಅವರು ಆಸ್ಟ್ರೇಲಿಯಾ ವಿರುದ್ಧ ಆಶಸ್ ಸರಣಿಯಲ್ಲಿ, ದಿ ಓವಲ್‌ನಲ್ಲಿ ನಡೆದ ನಿರ್ಣಾಯಕ ಪಂದ್ಯವೂ ಸೇರಿದಂತೆ ಮೂರು ಟೆಸ್ಟ್ ಪಂದ್ಯಗಳಲ್ಲಿ ಆಡಿದರು. ಇಂಗ್ಲೆಂಡ್ ಇಪ್ಪತ್ತು ವರ್ಷಗಳಲ್ಲಿ ಮೊದಲ ಬಾರಿ ದಿ ಆಶಸ್ ಸರಣಿಯನ್ನು ಗೆದ್ದಿತು. ಅವರು ೧೯೫೩/೫೪ರಲ್ಲಿ ಎಂಸಿಸಿಯೊಂದಿಗೆ ಮತ್ತೆ ವೆಸ್ಟ್ ಇಂಡೀಸ್ ಪ್ರವಾಸ ಕೈಗೊಂಡರು. ನಾಲ್ಕು ಟೆಸ್ಟ್ ಸೇರಿದಂತೆ ಏಳು ಪಂದ್ಯಗಳಲ್ಲಿ ಆಡಿ ೨೨ ವಿಕೆಟ್ ಪಡೆದರು. ಅವರು ೧೯೫೪ರಲ್ಲಿ ಪಾಕಿಸ್ತಾನ ವಿರುದ್ಧದ ಒಂದು ಟೆಸ್ಟ್ ಪಂದ್ಯದಲ್ಲಿ ಆಡಿದ್ದರು. ಆದರೆ ೧೯೫೪/೫೫ ಆಸ್ಟ್ರೇಲಿಯಾ ಪ್ರವಾಸಕ್ಕೆ ಆಯ್ಕೆಯಾಗಲಿಲ್ಲ. ಅವರು ೧೯೫೫ರಲ್ಲಿ ದಕ್ಷಿಣ ಆಫ್ರಿಕಾ ವಿರುದ್ಧದ ಒಂದು ಟೆಸ್ಟ್ ಪಂದ್ಯದಲ್ಲಿ ಆಡಿದರು.
೧೯೫೬
ಲೇಕರ್ ಅಂತಿಮವಾಗಿ ೧೯೫೬ರಲ್ಲಿ ತಮ್ಮ ಟೆಸ್ಟ್ ಸ್ಥಾನವನ್ನು ಸ್ಥಿರ ಮಾಡಿಕೊಂಡರು ಮತ್ತು ಆಸ್ಟ್ರೇಲಿಯಾ ವಿರುದ್ಧದ ಎಲ್ಲಾ ಐದು ಟೆಸ್ಟ್ ಪಂದ್ಯಗಳಲ್ಲಿ ಆಡಿದರು. ಆಸ್ಟ್ರೇಲಿಯಾದ ವಿರುದ್ಧ ಸರ್ರೆ ಪರ ಇನ್ನಿಂಗ್ಸ್‌ನಲ್ಲಿ ಅವರು ಎಲ್ಲಾ ಹತ್ತು ವಿಕೆಟ್‌ಗಳನ್ನು ಪಡೆದರು. ೧೮೭೮ರಲ್ಲಿ ಟೆಡ್ ಬ್ಯಾರೆಟ್ ನಂತರ ಬೌಲರ್ ಆಸ್ಟ್ರೇಲಿಯನ್ನರ ವಿರುದ್ಧ ಎಲ್ಲಾ ಹತ್ತು ವಿಕೆಟ್‌ಗಳನ್ನು ಪಡೆದ ಮೊದಲ ಬೌಲರ್ ಆದರು. ೧೯೫೬ರ ಆಶಸ್ ಸರಣಿಯಲ್ಲಿ ಇಂಗ್ಲೆಂಡ್ ಮತ್ತು ಆಸ್ಟ್ರೇಲಿಯಾ ನಡುವಿನ ಐದು ಪಂದ್ಯಗಳ ಟೆಸ್ಟ್ ಸರಣಿಯಲ್ಲಿ ಲೇಕರ್ ೪೬ ವಿಕೆಟ್ ಪಡೆದ ದಾಖಲೆಯು ಇನ್ನೂ ಹಾಗೆಯೇ ಇದೆ. ಆದರೆ ಸಿಡ್ನಿ ಬಾರ್ನ್ಸ್ ದಕ್ಷಿಣ ಆಫ್ರಿಕಾದಲ್ಲಿ ಇಂಗ್ಲೆಂಡ್ ಪರ ೧೯೧೩/೧೪ ರಲ್ಲಿ ತೆಗೆದುಕೊಂಡ ೪೯ ವಿಕೆಟ್‌ಗಳ ವಿಶ್ವ ದಾಖಲೆಯನ್ನು ಹೊಂದಿದ್ದಾರೆ. ಲೇಕರ್ ಅವರ ಪ್ರದರ್ಶನವು ಅವರಿಗೆ ೧೯೫೬ರಲ್ಲಿ ಬಿಬಿಸಿ ಸ್ಪೋರ್ಟ್ಸ್ ಪರ್ಸನಾಲಿಟಿ ಆಫ್ ದಿ ಇಯರ್ ಪ್ರಶಸ್ತಿಯನ್ನು ನೀಡಿತು. ಲೇಕರ್ ಈ ಪ್ರಶಸ್ತಿಯನ್ನು ಗೆದ್ದ ಮೊದಲ ಕ್ರಿಕೆಟಿಗ. ಸರ್ರೆ ೧೯೫೬ರಲ್ಲಿ ಸತತ ಐದನೇ ಬಾರಿಗೆ ಕೌಂಟಿ ಚಾಂಪಿಯನ್‌ಶಿಪ್ ಗೆದ್ದಿತು. ರಾಯ್ ವೆಬ್ಬರ್ ಅವರ ಸ್ಪರ್ಧೆಯ ಇತಿಹಾಸವನ್ನು ಶೀಘ್ರದಲ್ಲೇ ಪ್ರಕಟಿಸಲಾಯಿತು ಮತ್ತು ಸಮಕಾಲೀನ ಕೌಂಟಿ ತಂಡಗಳ ವಿಮರ್ಶೆಯಲ್ಲಿ ಅವರು "ಅಲೆಕ್ ಬೆಡ್ಸರ್, ಪೀಟರ್ ಲೋಡರ್, ಸ್ಟುವರ್ಟ್ ಸರ್ರಿಡ್ಜ್, ಜಿಮ್ ಲೇಕರ್ ಮತ್ತು ಟೋನಿ ಲಾಕ್ ಇವರುಗಳಿಗಿಂತ ಒಳ್ಳೆಯ ಬೌಲಿಂಗ್ ಪಡೆಯು ಸಿಗುವುದು ಕಷ್ಟ" ಎಂದು ಬರೆದಿದ್ದಾರೆ.
"ಲೇಕರ್‌ನ ಪಂದ್ಯ"
ಓಲ್ಡ್ ಟ್ರ್ಯಾಫೋರ್ಡ್‌ನಲ್ಲಿ ನಡೆದ ನಾಲ್ಕನೇ ಟೆಸ್ಟ್‌ನ ವರದಿಯಲ್ಲಿ ವಿಸ್ಡೆನ್ "ಈ ಸ್ಮರಣೀಯ ಆಟವನ್ನು ಯಾವಾಗಲೂ ಲೇಕರ್ಸ್ ಮ್ಯಾಚ್ ಎಂದು ಕರೆಯಲಾಗುತ್ತದೆ, ಏಕೆಂದರೆ ಮೊದಲ ಇನ್ನಿಂಗ್ಸ್‌ನಲ್ಲಿ ೩೭ ರನ್‌ಗಳಿಗೆ ಒಂಬತ್ತು ವಿಕೆಟ್‌ಗಳನ್ನು ಕಬಳಿಸುವಲ್ಲಿ ಸರ್ರೆ ಆಫ್-ಬ್ರೇಕ್ ಬೌಲರ್ ಮಾಡಿದ ಅದ್ಭುತ ಪ್ರದರ್ಶನದಿಂದಾಗಿ, ಮತ್ತು ಎರಡನೇ ಇನ್ನಿಂಗ್ಸ್‌ನಲ್ಲಿ ೫೩ಕ್ಕೆ ಹತ್ತು ವಿಕೆಟ್ ಪಡೆದದ್ದು ಅವಿಸ್ಮರಣೀಯ" ಎಂದು ಹೇಳಿತು. ಪಂದ್ಯವು ಗುರುವಾರ ಜುಲೈ ೨೬ ರಿಂದ ಮಂಗಳವಾರ ಜುಲೈ ೩೧ ರವರೆಗೆ ನಡೆಯಿತು. ಟಾಸ್ ಗೆದ್ದು ಮೊದಲು ಬ್ಯಾಟಿಂಗ್ ಮಾಡಲು ನಿರ್ಧರಿಸಿದ ಇಂಗ್ಲೆಂಡ್ ಪಂದ್ಯವನ್ನು ಇನ್ನಿಂಗ್ಸ್ ಮತ್ತು ೧೭೦ ರನ್‌ಗಳಿಂದ ಗೆದ್ದಿತು.
ಇಂಗ್ಲೆಂಡ್ ಶುಕ್ರವಾರ ಮಧ್ಯಾಹ್ನದವರೆಗೆ ಬ್ಯಾಟಿಂಗ್ ಮಾಡಿ, ಒಟ್ಟು ೪೫೯ ರನ್ ಗಳಿಸಿತು. ಇದರಲ್ಲಿ ಪೀಟರ್ ರಿಚರ್ಡ್ಸನ್ ಮತ್ತು ಡೇವಿಡ್ ಶೆಪರ್ಡ್ ಅವರ ಶತಕಗಳನ್ನು ಒಳಗೊಂಡಿದೆ. ಇದಕ್ಕೆ ಉತ್ತರವಾಗಿ ಆಸ್ಟ್ರೇಲಿಯಾ ೮೪ ರನ್‌ಗಳಿಗೆ ಆಲ್‌ಔಟ್ ಆಯಿತು. ಫಾಲೊ-ಆನ್ ಆಗಿ ದಿನಾಂತ್ಯದಲ್ಲಿ ಒಂದು ವಿಕೆಟ್‌ಗೆ ೫೩ ರನ್ ಮೊತ್ತ ಗಳಿಸಿತು. ಆಸ್ಟ್ರೇಲಿಯಾದ ಮೊದಲ ಇನ್ನಿಂಗ್ಸ್‌ನಲ್ಲಿ ಇಂಗ್ಲೆಂಡ್‌ನ ಇಬ್ಬರು ವೇಗದ ಬೌಲರ್‌ಗಳಾದ ಟ್ರೆವರ್ ಬೈಲಿ ಮತ್ತು ಬ್ರಿಯಾನ್ ಸ್ಟ್ಯಾಥಮ್ಇವರಿಬ್ಬ ನಡುವೆ, ಲೇಕರ್ ಮತ್ತು ಲಾಕ್ ಅವರನ್ನು ಪರಿಚಯಿಸುವ ಮುಂಚೆ ಕೇವಲ ಹತ್ತು ಓವರ್‌ಗಳನ್ನು ಎಸೆದರು. ಲೇಕರ್ ವಾರ್ವಿಕ್ ರೋಡ್ ಎಂಡ್‌ನಿಂದ ಪ್ರಾರಂಭಿಸಿದರು ಆದರೆ ಸ್ಟ್ರೆಟ್‌ಫೋರ್ಡ್ ಎಂಡ್‌ಗೆ ಬದಲಾಯಿಸುವವರೆಗೂ ವಿಕೆಟ್ ತೆಗೆದುಕೊಳ್ಳಲಿಲ್ಲ. ಚಹಾ ವಿರಾಮಕ್ಕೂ ಮುಂಚೆ ಆಸ್ಟ್ರೇಲಿಯಾ ಎರಡು ವಿಕೆಟ್‌ಗೆ ೬೨ ರನ್‌ಗಳಿದ್ದಾಗ, ಲಾಕ್‌ಗೆ ೩೨ ರನ್‌ಗಳಿಗೆ ಕ್ಯಾಚ್ ನೀಡಿದ ಓಪನರ್ ಕಾಲಿನ್ ಮೆಕ್‌ಡೊನಾಲ್ಡ್ ಮತ್ತು ನೀಲ್ ಹಾರ್ವೆ ರನ್ ಗಳಿಸದೇ ಔಟ್ ಆದರು. ಚಹಾ ನಂತರ ಮೊದಲ ಎಸೆತದಲ್ಲಿ ಸ್ಲಿಪ್‌ನಲ್ಲಿ ಕಾಲಿನ್ ಕೌಡ್ರೆ ಕ್ಯಾಚ್ ಮಾಡಿದ ಜಿಮ್ ಬರ್ಕ್ ಅವರ ವಿಕೆಟ್ ಅನ್ನು ಲಾಕ್ ಪಡೆದರು. ಪುನರಾರಂಭದ ಕೇವಲ ೩೭ ನಿಮಿಷಗಳಲ್ಲಿ ಆಸ್ಟ್ರೇಲಿಯಾ ೮೪ ರನ್‌ಗಳಿಗೆ ಕುಸಿಯಿತು. ೨೨ ಎಸೆತಗಳಲ್ಲಿ ಕೇವಲ ಎಂಟು ರನ್‌ಗಳಿಗೆ ಕೊನೆಯ ಏಳು ವಿಕೆಟ್‌ಗಳನ್ನು ಕಬಳಿಸುವ ಮೂಲಕ ಲೇಕರ್ ಇನ್ನಿಂಗ್ಸ್ ಅನ್ನು ಕೊನೆಗೊಳಿಸಿದರು. ಅವರ ಅಂಕಿಅಂಶಗಳು ೩೭ಕ್ಕೆ ಒಂಬತ್ತು ಮತ್ತು ಲಾಕ್ ೩೭ಕ್ಕೆ ಒಂದು ವಿಕೆಟ್ ಪಡೆದರು.
ಆಸ್ಟ್ರೇಲಿಯಾಗೆ ಫಾಲೊ-ಆನ್ ಕೊಡಲಾಯಿತು. ವಿಕೆಟ್ ನಷ್ಟವಿಲ್ಲದೆ ೨೮ ರನ್ ಇದ್ದಾಗ ಮೆಕ್ಡೊನಾಲ್ಡ್ ಮೊಣಕಾಲಿನ ಗಾಯಗೊಂಡು ಹೊರಹೋಗಬೇಕಾಯಿತು. ಅವನ ಜಾಗಕ್ಕೆ ಹಾರ್ವೆ ಬಂದು, ಲೇಕರ್ ಎದುರಿಸಿದ ಮೊದಲ ಎಸೆತದಲ್ಲಿ ಔಟ್ ಆದನು. ಆಸ್ಟ್ರೇಲಿಯಾದ ಅತ್ಯುತ್ತಮ ಬ್ಯಾಟ್ಸ್‌ಮನ್ ನಿರ್ಗಮಿಸುವಾಗ ಹತಾಶೆಯಿಂದ ತಮ್ಮ ಬ್ಯಾಟ್ ಅನ್ನು ಗಾಳಿಯಲ್ಲಿ ಎಸೆದರು. ಬರ್ಕ್ ಮತ್ತು ಇಯಾನ್ ಕ್ರೇಗ್ ಸ್ವಲ್ಪ ಪ್ರತಿರೋಧವನ್ನು ಒಡ್ಡಿದರು. ವಿಸ್ಡೆನ್ ಪ್ರಕಾರ ಆಸ್ಟ್ರೇಲಿಯನ್ನರು ಶುಕ್ರವಾರ ಸಂಜೆ ಪಿಚ್ ಬಗ್ಗೆ ಪ್ರತಿಭಟನೆ ನಡೆಸಿ, ಆತಿಥೇಯರಾದ ಲಂಕಾಷೈರ್ ಕೌಂಟಿ ಕ್ರಿಕೆಟ್ ಕ್ಲಬ್ (ಲಂಕಾಷೈರ್) ಸ್ಪಿನ್ ಬೌಲಿಂಗ್‌ಗೆ ಸೂಕ್ತವಾದ ಪಿಚ್ ಅನ್ನು ಸಿದ್ಧಪಡಿಸಿದ್ದಾರೆ ಎಂದು ಆರೋಪಿಸಿದರು. ಲಂಕಾಷೈರ್ ಈ ಆರೋಪವನ್ನು ಬಲವಾಗಿ ನಿರಾಕರಿಸಿತು. ಆಸ್ಟ್ರೇಲಿಯಾದ ನಾಯಕ ಇಯಾನ್ ಜಾನ್ಸನ್ ಈ ಬಗ್ಗೆ ಸಾರ್ವಜನಿಕವಾಗಿ ಯಾವುದೇ ಹೇಳಿಕೆ ನೀಡಿಲ್ಲ.
ಕೆಟ್ಟ ಹವಾಮಾನದ ಕಾರಣ ಶನಿವಾರದಂದು ಕೇವಲ ೪೭ ನಿಮಿಷಗಳು, ಮತ್ತು ಸೋಮವಾರ ಕೇವಲ ಒಂದು ಗಂಟೆಯ ಆಟ ಮಾತ್ರ ನಡೆಯಿತು. ಆಗ ಆಸ್ಟ್ರೇಲಿಯಾ ಬರ್ಕ್‌ನನ್ನು ಲೇಕರ್‌ಗೆ ಕಳೆದುಕೊಂಡಿತು ಮತ್ತು ಮೆಕ್‌ಡೊನಾಲ್ಡ್ (ಬರ್ಕ್ ಔಟ್ ಆದಮೇಲೆ ಹಿಂದಿರುಗಿದ) ಮತ್ತು ಕ್ರೇಗ್ ಬ್ಯಾಟಿಂಗ್‌ನೊಂದಿಗೆ ಎರಡು ವಿಕೆಟ್‌ಗೆ ೮೪ ರನ್ ಗಳಿಸಿತು. ಕೊನೆಯ ದಿನವಾದ ಮಂಗಳವಾರದಂದು ಪರಿಸ್ಥಿತಿ ಸುಧಾರಿಸಿ, ಆಟವು ಕೇವಲ ಹತ್ತು ನಿಮಿಷ ತಡವಾಗಿ ಪ್ರಾರಂಭವಾಯಿತು. ಮೆಕ್ಡೊನಾಲ್ಡ್ ಒಳ್ಳೆಯ ಪ್ರಯತ್ನ ಮಾಡಿದರು. ರಕ್ಷಣಾತ್ಮಕವಾಗಿ ಆಡಿ ೮೯ ರನ್ ಗಳಿಸಿದರು. ಕ್ರೇಗ್ ೩೮ ರನ್ ಗಳಿಸಿದಾಗ, ಸ್ಕೋರ್ ಎರಡು ವಿಕೆಟ್‌ಗೆ ೧೧೨ ಆಗಿದ್ದಾಗ, ಊಟದ ವಿರಾಮದವರೆಗೂ ಅವರೊಂದಿಗೆ ಇದ್ದರು. ನಾಲ್ಕು ಗಂಟೆಗಳ ಆಟ ಉಳಿದಿದ್ದು, ಆಸ್ಟ್ರೇಲಿಯಾಗೆ ಡ್ರಾದೊಂದಿಗೆ ತಪ್ಪಿಸಿಕೊಳ್ಳುವ ಒಂದು ಒಳ್ಳೆಯ ಅವಕಾಶ ಇತ್ತು. ಆದಾಗ್ಯೂ ಬೆಳಿಗ್ಗೆ ಮೋಡ ಕವಿದ ವಾತಾವರಣ ಇದ್ದು, ಊಟದ ಸಮಯ ಮುಗಿದಮೇಲೆ ಸೂರ್ಯನು ಬೆಳಗಲಾರಂಭಿಸಿದನು. ಇದು ಚೆಂಡನ್ನು ಹೆಚ್ಚು ತಿರುಗುವಂತೆ ಮಾಡಿ, ಬ್ಯಾಟ್ಸ್‌ಮನ್‌ಗಳಿಗೆ ಹೆಚ್ಚಿನ ಸಮಸ್ಯೆಗಳನ್ನು ತಂದೊಡ್ಡಿತು. ಲೇಕರ್ ಒಂಬತ್ತು ಓವರ್‌ಗಳಲ್ಲಿ ಮೂರು ರನ್‌ಗಳಿಗೆ ನಾಲ್ಕು ವಿಕೆಟ್‌ಗಳನ್ನು ಪಡೆದರು. ಆದರೆ ನಂತರ ರಿಚೀ ಬೆನಾಡ್ ಮತ್ತು ಮೆಕ್‌ಡೊನಾಲ್ಡ್ ಚಹಾ ವಿರಾಮದ ತನಕ ೭೫ ನಿಮಿಷಗಳ ಕಾಲ ಒಟ್ಟಿಗೆ ಇದ್ದರು. ಚಹಾದ ನಂತರ ಪಿಚ್ ತೆಂಡು ತಿರುಗಿಸಲು ಇನ್ನಷ್ಟು ಸಹಕರಿಸಿತು. ಲೇಕರ್‌ನ ಎರಡನೇ ಎಸೆತದಲ್ಲಿ ಮೆಕ್ಡೊನಾಲ್ಡ್ ಅವರನ್ನು ಔಟ್ ಆಗುವುದರೊಂದಿದೆ ಆಸ್ಟ್ರೇಲಿಯಾ ಸೋಲುಂಡಿತು. ೧೭:೨೭ ಕ್ಕೆ, ಕೇವಲ ಒಂದು ಗಂಟೆ ಬಾಕಿ ಇರುವಾಗ, ಲೇಕರ್ ಲೆನ್ ಮ್ಯಾಡಾಕ್ಸ್‌ರನ್ನು ಎಲ್‌ಬಿಡಬ್ಲು ಔಟ್ ಮಾಡಿದರು. ಇದರೊಂದಿಗೆ ಲೇಕರ್ ೫೩ ರನ್‌ಗಳಿಗೆ ಎಲ್ಲಾ ಹತ್ತು ವಿಕೆಟ್‌ಗಳನ್ನು ತೆಗೆದುಕೊಂಡು ಇಂಗ್ಲೆಂಡ್‌ನ ಗೆಲುವಿನಲ್ಲೆ ಮುಖ್ಯ ಕಾರಣರಾದರು.
ಮಂಗಳವಾರ ರಾತ್ರಿ ಮತ್ತೊಮ್ಮೆ ಮಳೆಬಂದು, ಬುಧವಾರ ಯಾವ ಮೊದಲ ದರ್ಜೆ ಪಂದ್ಯಗಳೂ ನಡೆದಿಲ್ಲ. ವಿಸ್ಡೆನ್ "ಇಂಗ್ಲೆಂಡ್‌ನ ಎಷ್ಟು ಅದೃಷ್ಟಶಾಲಿಯಾಗಿದೆ ಮತ್ತು ಸಾರ್ವಕಾಲಿಕ ಶ್ರೇಷ್ಠ ಬೌಲಿಂಗ್ ಸಾಧನೆಯು ಬಹುತೇಕವಾಗಿ ಹೇಗೆ ಸಂಭವಿಸಲಿಲ್ಲ ಎಂಬುದನ್ನು ನೋಡಬಹುದು" ಎಂದು ಹೇಳಿತು. ೨೦೦೫ರಲ್ಲಿ ಬರೆಯುತ್ತಾ, ರಿಚೀ ಬೆನಾಡ್ ಓಲ್ಡ್ ಟ್ರಾಫರ್ಡ್ ಸುತ್ತಮುತ್ತಲ ಪ್ರದೇಶದಲ್ಲಿ ಕೊನೆಯ ದಿನದಂದು ಮಳೆಯಾಗಿತ್ತು, ಆದರೆ ಮೈದಾನದಲ್ಲಿ ಮಳೆ ಆಗಿಲ್ಲ ಎಂದು ನೆನಪಿಸಿಕೊಂಡರು. ಬೆನಾಡ್ ಅವರು ಲೇಕರ್‌ನಿಂದ ಎಷ್ಟು ಪ್ರಭಾವಿತರಾದರು ಎಂದರೆ, ಅವರು ತಮ್ಮದೇ ಆದ ರನ್-ಅಪ್ ಅನ್ನು ಕಡಿಮೆ ಮಾಡಲು ನಿರ್ಧರಿಸಿದರು. ತಮ್ಮ ಬೌಲಿಂಗ್ ಸಿದ್ಧಾಂತವನ್ನೂ ಬದಲಾಯಿಸಿದರು. ತನ್ನ ಪಂದ್ಯದ ವರದಿಯಲ್ಲಿ ಪ್ಲೇಫೇರ್ "ಕ್ರಿಕೆಟ್ ಮೈದಾನದಲ್ಲಿ ಕಂಡ ಅತ್ಯಂತ ಗಮನಾರ್ಹ ಬೌಲಿಂಗ್ ಪ್ರದರ್ಶನವನ್ನು ಲೇಕರ್ ಕೊಟ್ಟಿದ್ದಾರೆ" ಎಂದು ಹೇಳಿತು.
ಲೇಕರ್ ೫೩ ರನ್‌ಗಳಿಗೆ ಎಲ್ಲಾ ಹತ್ತು ವಿಕೆಟ್‌ಗಳನ್ನು ಪಡೆದದ್ದು ಟೆಸ್ಟ್ ಕ್ರಿಕೆಟ್ ಇತಿಹಾಸದಲ್ಲಿ ಮೊದಲನೇ ಸತಿ ಒಬ್ಬ ಬೌಲರ್ ಮಾಡಿದ ಸಾಧನೆಯಾಯಿತು. ೧೯೯೯ರಲ್ಲಿ ಪಾಕಿಸ್ತಾನದ ವಿರುದ್ಧ ದೆಹಲಿಯ ಫಿರೋಜ್ ಷಾ ಕೋಟ್ಲಾದಲ್ಲಿ ೭೪ಕ್ಕೆ ಹತ್ತು ವಿಕೆಟ್ ಕಬಳಿಸಿದ ಭಾರತದ ಅನಿಲ್ ಕುಂಬ್ಳೆ ಈ ಸಾಧನೆ ಮಾಡಿದ ಇನ್ನೊಬ್ಬ ಬೌಲರ್. ಮೊದಲ ಇನ್ನಿಂಗ್ಸ್‌ನಲ್ಲಿ ಈಗಾಗಲೇ ೩೭ಕ್ಕೆ ಒಂಬತ್ತು ವಿಕೆಟ್ ಪಡೆದ ಲೇಕರ್, ಅವರ ಮ್ಯಾಚ್ ಬೌಲಿಂಗ್ ಅಂಕಿಅಂಶವಾದ ೯೦ಕ್ಕೆ ೧೯ ಪ್ರಥಮ ದರ್ಜೆ ಕ್ರಿಕೆಟ್‌ನಲ್ಲಿ ವಿಶ್ವ ದಾಖಲೆಯಾಗಿ ಉಳಿದಿವೆ. ಟೆಸ್ಟ್ ಪಂದ್ಯವೊಂದರಲ್ಲಿ ಅತಿ ಹೆಚ್ಚು ವಿಕೆಟ್ ಪಡೆದ ದಾಖಲೆಯನ್ನು ಈ ಹಿಂದೆ ಇಂಗ್ಲೆಂಡ್‌ನ ಸಿಡ್ನಿ ಬಾರ್ನ್ಸ್ ಹೊಂದಿದ್ದರು. ಅವರು ೧೯೧೩ರ ಡಿಸೆಂಬರ್‌ನಲ್ಲಿ ದಕ್ಷಿಣ ಆಫ್ರಿಕಾ ವಿರುದ್ಧ ಜೋಹಾನ್ಸ್‌ಬರ್ಗ್‌ನ ಓಲ್ಡ್ ವಾಂಡರರ್ಸ್‌ನಲ್ಲಿ ೧೫೯ಕ್ಕೆ ೧೭ ವಿಕೆಟ್ ಪಡೆದಿದ್ದರು. ಎರಡು ಸಾಮಾನ್ಯ ಅಂಶಗಳು ಲೇಕರ್ ಮತ್ತು ಬಾರ್ನ್ಸ್ ಅವರು ಹಂಚಿಕೊಂಡಿದ್ದಾರೆ. ಟೆಸ್ಟ್ ಪಂದ್ಯವೊಂದರಲ್ಲಿ ೧೭ ಅಥವಾ ಅದಕ್ಕಿಂತ ಹೆಚ್ಚು ವಿಕೆಟ್ ಪಡೆದ ಇಬ್ಬರು ಬೌಲರ್‌ಗಳು ಇವರೇ ಆಗಿದ್ದಾರೆ. ಬ್ರಾಡ್‌ಫೋರ್ಡ್ ಲೀಗ್‌ನಲ್ಲಿ ಸಾಲ್ಟೇರ್ ಪರವಾಗಿ, ೧೯೧೫ - ೧೯೨೩ ರವರೆಗೆ ಬಾರ್ನ್ಸ್, ೧೯೩೯ - ೧೯೪೦ ರವರೆಗೆ ಲೇಕರ್ ಆಡಿದ್ದರು. ಲೇಕರ್ ಪ್ರಥಮ ದರ್ಜೆ ಪಂದ್ಯವೊಂದರಲ್ಲಿ ಹದಿನೇಳಕ್ಕಿಂತ ಹೆಚ್ಚು ವಿಕೆಟ್‌ಗಳನ್ನು ಪಡೆದ ಏಕೈಕ ಬೌಲರ್ ಆಗಿ ಉಳಿದಿದ್ದಾರೆ. ಅದಕ್ಕೂ ಹಿಂದೆ ಒಂದು ಪಂದ್ಯದಲ್ಲಿ ೧೭ ವಿಕೆಟ್ ಪಡೆದ ಇಪ್ಪತ್ತು ನಿದರ್ಶನಗಳಿದ್ದವು. ಆದರೆ ಲೇಕರ್‌ನ ಸಾಧನೆಯ ನಂತರ, ೨೦೦೪ರಲ್ಲಿ ಕೆನಡಾದ ಜಾನ್ ಡೇವಿಸನ್ ಮತ್ತು ೨೦೧೯ರಲ್ಲಿ ಕೈಲ್ ಅಬಾಟ್ ಮಾತ್ರ ಒಂದು ಪಂದ್ಯದಲ್ಲಿ ಹದಿನೇಳು ವಿಕೆಟ್‌ಗಳನ್ನು ಪಡೆದಿದ್ದಾರೆ.
೧೯೫೬/೫೭ ರಿಂದ ೧೯೬೪ ರವರೆಗೆ
ಲೇಕರ್ ೧೯೫೬/೫೭ ರಲ್ಲಿ ಎಂಸಿಸಿಯೊಂದಿಗೆ ದಕ್ಷಿಣ ಆಫ್ರಿಕಾ ಪ್ರವಾಸ ಕೈಗೊಂಡರು. ಎಲ್ಲಾ ಐದು ಟೆಸ್ಟ್ ಸೇರಿದಂತೆ ಹದಿನಾಲ್ಕು ಪಂದ್ಯಗಳಲ್ಲಿ ಆಡಿ ೫೦ ವಿಕೆಟ್‌ಗಳನ್ನು ಪಡೆದರು. ಇದು ಸಾಗರೋತ್ತರ ಸಾಲಿನಲ್ಲಿ ಅವರ ವೃತ್ತಿಜೀವನದ ಅತ್ಯುತ್ತಮ ಮೊತ್ತವಾಗಿದೆ. ಅವರು ೧೯೫೭ರಲ್ಲಿ ವೆಸ್ಟ್ ಇಂಡೀಸ್ ವಿರುದ್ಧ ನಾಲ್ಕು ಮತ್ತು ೧೯೫೯ರಲ್ಲಿ ನ್ಯೂಜಿಲೆಂಡ್ ವಿರುದ್ಧ ನಾಲ್ಕು ಟೆಸ್ಟ್ ಪಂದ್ಯಗಳಲ್ಲಿ ಆಡಿದರು.
೧೯೫೮ರ ಸಾಲು ಸರ್ರೆಯ ಸತತ ಏಳು ಕೌಂಟಿ ಚಾಂಪಿಯನ್‌ಶಿಪ್‌ಗಳಲ್ಲಿ ಕೊನೆಯದಾಗಿದೆ. ಆದರೆ ಜುಲೈನಲ್ಲಿ ಬ್ಲ್ಯಾಕ್‌ಹೀತ್‌ನಲ್ಲಿ ಕೆಂಟ್ ವಿರುದ್ಧದ ಪಂದ್ಯದಲ್ಲಿ ಲೇಕರ್ "ಪ್ರಯತ್ನಿಸಲಿಲ್ಲ" ಎಂದು ಮೇ ಆರೋಪಿಸಿದ ನಂತರ ಲೇಕರ್ ಮತ್ತು ಮೇ ನಡುವಿನ ಜಗಳದಿಂದ ಇದು ಹಳಸಿತು. ಪಂದ್ಯವನ್ನು ಕೆಂಟ್ ೨೯ ರನ್‌ಗಳಿಂದ ಗೆದ್ದಿತು. ಈ ಪಂದ್ಯದಲ್ಲಿ ಲೇಕರ್ ಒಟ್ಟು ೫೪ ಓವರ್‌ಗಳನ್ನು ಎಸೆದರು. ಇದು ಸ್ವಾನ್ಸೀಯಲ್ಲಿ ಗ್ಲಾಮೊರ್ಗಾನ್ ವಿರುದ್ಧದ ಪಂದ್ಯದಲ್ಲಿ ೬೩ ಓವರ್ ಎಸೆದ ನಂತರದ್ದಾಗಿತ್ತು. ಆ ಪಂದ್ಯವನ್ನು ಸರ್ರೆ ಗೆದ್ದಿತು. ಆ ಸಮಯದಲ್ಲಿ ಲೇಕರ್‌ನ ಬೆರಳು ನೋವಿನಿಂದಾಗಿ ಬೌಲಿಂಗ್ ಪರಿಣಾಮಕಾರಿ ಆಗಿರಲಿಲ್ಲ. ಅವರ ಸಹೋದ್ಯೋಗಿಗಳು ಈ ವಿಷಯದ ಬಗ್ಗೆ ವಿಭಿನ್ನ ಅಭಿಪ್ರಾಯಗಳನ್ನು ಹೊಂದಿದ್ದರು. ಪೀಟರ್ ಲೋಡರ್ ಮೇ ಅವರನ್ನು ವಿರೋಧಿಸಿದ್ದರೆ, ಮಿಕ್ಕಿ ಸ್ಟೀವರ್ಟ್ "ಜಿಮ್ ಸುಸ್ತಾಗಿದ್ದಾನೆ" ಎಂದು ಮೇಗೆ ತಿಳಿದಿರಬೇಕು ಎಂದುಕೊಂಡಿದ್ದರು. ಪಂದ್ಯದಲ್ಲಿ ಕೆಂಟ್ ಪರ ಆಡಿದ ಗಾಡ್ಫ್ರೇ ಇವಾನ್ಸ್, ಲೇಕರ್ ಅವರು "ಮೇ ಅವರಿಂದ ಸರಿಯಾದ ಬೆಂಬಲ ಪಡೆಯುತ್ತಿಲ್ಲ" ಎಂದು ಹೇಳಿದರು. ರಾಮನ್ ಸುಬ್ಬಾ ರೋ ಅವರು ಮೇ ಅವರ "ನಿರ್ವಹಣಾ ಶೈಲಿ" ಯನ್ನು ದೂಷಿಸಿದರು. ಮತ್ತೊಂದೆಡೆ ಆರ್ಥರ್ ಮ್ಯಾಕ್‌ಇಂಟೈರ್ ಅವರು ಬ್ಯಾಟ್ಸ್‌ಮನ್ ಆಗಿ ಕೆಂಟ್ ಪಂದ್ಯದಲ್ಲಿ ಲೇಕರ್‌ನ ವಿಫಲತೆಯನ್ನು ದೂಷಿಸಿದರು. ಏಕೆಂದರೆ ಅವರು "ಪ್ರಯತ್ನಿಸಲಿಲ್ಲ" ಮತ್ತು ಬೆರಳಿನ ಗಾಯದ ಬಗ್ಗೆ ಲೇಕರ್ "ನಾಟಕ ಆಡಿತ್ತಿದ್ದಾರೆ" ಎಂದರು.
೧೯೫೮/೫೯ ರಲ್ಲಿ ಇಂಗ್ಲೆಂಡ್ ಪಾಲಿಗೆ ಕೆಟ್ಟದಾಗಿ ನಡೆದ ಆಸ್ಟ್ರೇಲಿಯಾದ ಪ್ರವಾಸದಲ್ಲಿ, ಲೇಕರ್ ಒಳ್ಳೆಯ ಪ್ರದರ್ಶನ ನೀಡಿದ ಕೆಲವೇ ಆಟಗಾರರಲ್ಲಿ ಒಬ್ಬನಾಗಿದ್ದನು. ಅಸಹಾಯಕಾರಿ ಪಿಚ್‌ಗಳಲ್ಲಿ ಉತ್ತಮವಾಗಿ ಬೌಲಿಂಗ್ ಮಾಡಿದನು. ಅವರು ನಾಲ್ಕು ಟೆಸ್ಟ್ ಸೇರಿದಂತೆ ಹತ್ತು ಪಂದ್ಯಗಳಲ್ಲಿ ಆಡಿದರು. ಫೆಬ್ರವರಿಯಲ್ಲಿ ಮೆಲ್ಬೋರ್ನ್ ಕ್ರಿಕೆಟ್ ಮೈದಾನದಲ್ಲಿ ನಡೆದ ಐದನೇ ಟೆಸ್ಟ್ ಅವರ ಕೊನೆಯ ಟೆಸ್ಟ್ ಪಂದ್ಯವಾಯಿತು.
೧೯೫೯ರಲ್ಲಿ ಭಾರತ ವಿರುದ್ಧದ ಸರಣಿಗೆ ಅವರನ್ನು ಆಯ್ಕೆ ಮಾಡಲಾಗಿಲ್ಲ. ಸರ್ರೆ ಪ್ರಶಸ್ತಿಯನ್ನು ಯಾರ್ಕ್‌ಷೈರ್‌ಗೆ ಒಪ್ಪಿಸಿದ ಈ ಸಾಲಿನ ಕೊನೆಯಲ್ಲಿ ಅವರು ಆಟದಿಂದ ನಿವೃತ್ತರಾದರು. ಸೆಪ್ಟೆಂಬರ್‌ನಲ್ಲಿ ದಿ ಓವಲ್‌ನಲ್ಲಿ ಸರ್ರೆಯ ನಾರ್ಥಾಂಪ್ಟನ್‌ಶೈರ್ ವಿರುದ್ಧದ ಪಂದ್ಯವು ಅವರ ಕೊನೆಯ ಪಂದ್ಯವಾಯಿತು. ಈ ಪಂದ್ಯವನ್ನು ಸರ್ರೆ ನಾಲ್ಕು ವಿಕೆಟ್‌ಗಳಿಂದ ಸೋಲುಂಡು, ಲೇಕರ್ ಕೇವಲ ಒಂದು ವಿಕೆಟ್ ಪಡೆದರು.
೧೯೬೦ರಲ್ಲಿ ಲೇಕರ್ ಅವರ ಆತ್ಮಚರಿತ್ರೆ "ಓವರ್ ಟು ಮಿ" ಪ್ರಕಟವಾಯಿತು. ಇದು ಮೇ ಬಗ್ಗೆ ತೀವ್ರ ಟೀಕೆಗಳನ್ನು ಹೊಂದಿದ್ದರಿಂದ ವಿವಾದಾತ್ಮಕವಾಯಿತು. ಹವ್ಯಾಸಿ ಸಿದ್ಧಾಂತದಿಂದ ರಚಿಸಲ್ಪಟ್ಟ ಈ ಪುಸ್ತಕವು "ಕ್ರಿಕೆಟ್‌ನಲ್ಲಿನ ಸಾಮಾಜಿಕ ಕಮರಿಯ ಬಗ್ಗೆಯ ಲೇಕರ್‌ನ ಅಸಹ್ಯತೆಗೆ ಸಾಕ್ಷಿಯಾಗಿದೆ" ಎಂದು ಹಿಲ್ ಹೇಳುತ್ತಾರೆ. ಮಿಕ್ಕಿ ಸ್ಟೀವರ್ಟ್ ಅವರು "ಸಾಂಪ್ರದಾಯಿಕ ಆಕ್ಸ್‌ಬ್ರಿಡ್ಜ್ ಅಕ್ಷ" ದಿಂದ ಆಟವನ್ನು ನಡೆಸಬಾರದು ಎಂಬ ಅಭಿಪ್ರಾಯವನ್ನು ವ್ಯಕ್ತಪಡಿಸಿದರು. ಕ್ರೀಡೆಯ ಆಡಳಿತ ನಡೆಸುವವರು ಹಿನ್ನೆಲೆಯಿಂದ ಅಲ್ಲ, ಸಾಮರ್ಥ್ಯದ ಬಲದಿಂದ ಆಯ್ಕೆಯಾಗಬೇಕು ಎಂದು ಲೇಕರ್ ಗಟ್ಟಿಯಾಗಿ ನಂಬಿದ್ದರು. ಆದರೆ ಸ್ಟೀವರ್ಟ್ ಲೇಕರ್‌ಗೆ ಆಕ್ಸ್‌ಬ್ರಿಡ್ಜ್‌ನ ಸಮರ್ಥ ಹವ್ಯಾಸಿಗಳೊಂದಿಗೆ ಯಾವುದೇ ತೊಂದರೆಗಳಿಲ್ಲ ಎಂದು ಹೇಳಿದರು. "ಓವರ್ ಟು ಮಿ" ಯೊಂದಿಗಿನ ಅಧಿಕೃತ ಅಸಮಾಧಾನವು, ಓವಲ್‌ನಲ್ಲಿನ ಸೌಲಭ್ಯಗಳಿಗೆ ಲೇಕರ್ ಅವರಿಗಿದ್ದ ಉಚಿತ ಪ್ರವೇಶ ಪಾಸ್ ಅನ್ನು ಸರ್ರೆ ಹಿಂತೆಗೆದುಕೊಳ್ಳಲು ಕಾರಣವಾಯಿತು. ಇದರ ಕುರಿತು ಎಂಸಿಸಿ ಸರ್ರೆಗೆ ಬೆಂಬಲ ನೀಡಲು ನಿರ್ಧರಿಸಿ, ಲೇಕರ್ ಅವರ ಗೌರವ ಸದಸ್ಯತ್ವವನ್ನು ರದ್ದುಗೊಳಿಸಿತು. ಅಂತಿಮವಾಗಿ ಎರಡನ್ನೂ ಪುನಃಸ್ಥಾಪಿಸಲಾಯಿತು. ಸರ್ರೆ ೧೯೬೪ರಲ್ಲಿ ತನ್ನ ಉಚಿತ ಪ್ರವೇಶ ಪಾಸ್ ಮತ್ತು ೧೯೬೭ರಲ್ಲಿ ಎಂಸಿಸಿ ಅವರ ಗೌರವ ಸದಸ್ಯತ್ವವನ್ನು ಪುನಃ ಸ್ಥಾಪಿಸಿತು.
೧೯೬೨ರಲ್ಲಿ ಲೇಕರ್ ಅವರ ಹಳೆಯ ಇಂಗ್ಲೆಂಡ್ ತಂಡದ ಸಹ ಆಟಗಾರ ಟ್ರೆವರ್ ಬೈಲಿ ಅವರು ಲೇಕರ್‌ನನ್ನು ನಿವೃತ್ತಿಯಿಂದ ಹೊರಬರಲು ಮನವೊಲಿಸಿದರು. ೧೯೬೪ರಲ್ಲಿ ಎಸೆಕ್ಸ್ ಪರ ಇಪ್ಪತ್ತು ಪಂದ್ಯಗಳಲ್ಲಿ ಆಡಿದರು. ಅವರು ೧೯೬೨ ಮತ್ತು ೧೯೬೩ರ ಹೊತ್ತಿಗೆ ಪರಿಣಾಮಕಾರಿ ಬೌಲರ್ ಆಗಿ ಉಳಿದಿದ್ದರು, ಆದರೆ ೧೯೬೪ರಲ್ಲಿ ಅಷ್ಟೇನೂ ಒಳ್ಳೆಯ ಪ್ರದರ್ಶನ ನೀಡಲಿಲ್ಲ.
ಅಂಕಿಅಂಶಗಳ ಸಾರಾಂಶ
ಇದರ ವಿವರಗಳನ್ನು ೧೯೬೦ ಮತ್ತು ೧೯೬೫ರ ಪ್ಲೇಫೇರ್ ವಾರ್ಷಿಕಗಳಲ್ಲಿ ನೀಡಲಾಯಿತು. ಅಲನ್ ಹಿಲ್ ಅವರ ಜೀವನಚರಿತ್ರೆಯು ಪಾಲ್ ಇ. ಡೈಸನ್ ಸಂಗ್ರಹಿಸಿದ ವ್ಯಾಪಕವಾದ ವೃತ್ತಿಜೀವನದ ಅಂಕಿಅಂಶಗಳ ಅನುಬಂಧವನ್ನು ಹೊಂದಿದೆ, ಇದು ಪುಟ ೨೧೫ರಿಂದ ಪ್ರಾರಂಭವಾಗುತ್ತದೆ.
ಲೇಕರ್ ೪೫೦ ಪ್ರಥಮ ದರ್ಜೆ ಪಂದ್ಯಗಳಲ್ಲಿ ಆಡಿದ್ದು, ಒಟ್ಟು ೧,೯೪೪ ವಿಕೆಟ್ ಪಡೆದಿದ್ದಾರೆ. ಓಲ್ಡ್ ಟ್ರ್ಯಾಫೋರ್ಡ್‌ನಲ್ಲಿ ೧೯೫೬ರ ಟೆಸ್ಟ್‌ನಲ್ಲಿ ೫೩ಕ್ಕೆ ೧೦ ವಿಕೆಟ್ ಗಳಿಸಿದರು. ಅವರ ವೃತ್ತಿಜೀವನದ ಸರಾಸರಿ ಪ್ರತಿ ವಿಕೆಟ್‌ಗೆ ೧೮.೪೧ ರನ್ ಆಗಿತ್ತು (ಯಾವುದೇ ದೀರ್ಘಾವಧಿಯ ವೃತ್ತಿಜೀವನದ ಸರಾಸರಿ ೨೦ ಕ್ಕಿಂತ ಕಡಿಮೆ ಇರುವುದು ಅತ್ಯುತ್ತಮ ಎಂದು ಪರಿಗಣಿಸಲಾಗುತ್ತದೆ). ಒಂದು ಪಂದ್ಯದಲ್ಲಿ ೧೨೭ ಬಾರಿ ಇನಿಂಗ್ಸ್‌ನಲ್ಲಿ ಐದು ವಿಕೆಟ್‌ಗಳನ್ನು ಮತ್ತು ೩೨ ಬಾರಿ ಹತ್ತು ವಿಕೆಟ್‌ಗಳನ್ನು ಪಡೆದಿದ್ದಾರೆ. ಪ್ರಥಮ ದರ್ಜೆ ಅಂಕಿಅಂಶಗಳು ಟೆಸ್ಟ್ ಪಂದ್ಯಗಳನ್ನು ಒಳಗೊಂಡಿವೆ. ಲೇಕರ್ ೪೬ ಟೆಸ್ಟ್ ಪಂದ್ಯಗಳಲ್ಲಿ ಆಡಿದ್ದಾರೆ ಮತ್ತು ೨೧.೨೪ ಸರಾಸರಿಯಲ್ಲಿ ೧೯೩ ವಿಕೆಟ್ ಪಡೆದಿದ್ದಾರೆ. ಇದು ಆ ಮಟ್ಟದ ಸ್ಪರ್ಧೆಯಲ್ಲಿ ಅಸಾಧಾರಣವಾಗಿದೆ. ಅವರ ಅತ್ಯುತ್ತಮ ಪ್ರದರ್ಶನವು ಮತ್ತೆ ೫೩ ಕ್ಕೆ ೧೦ ವಿಕೆಟ್ ಆಗಿದೆ. ಅವರು ಇನ್ನಿಂಗ್ಸ್‌ನಲ್ಲಿ ೯ ಬಾರಿ ಐದು ವಿಕೆಟ್ ಮತ್ತು ೩ ಬಾರಿ ಹತ್ತು ವಿಕೆಟ್‌ಗಳನ್ನು ಪಡೆದಿದ್ದಾರೆ. ಅವರ ೧೯೪೮ರ ಸಾಲಿನಲ್ಲಿ ೧೦೦ ವಿಕೆಟ್ ಪಡೆದು, ೧೯೫೮ರವರೆಗೆ ಸತತ ಹನ್ನೊಂದು ಸಾಲುಗಳಲ್ಲಿ ಈ ಗುರಿಯನ್ನು ಸಾಧಿಸಿದರು. ೧೯೫೦ರಲ್ಲಿ ೧೬೬ ವಿಕೆಟ್ ಪಡೆದರು. ಅವರ ಅತ್ಯುತ್ತಮ ಸಾಲಿನ ಸರಾಸರಿಯು ೧೯೫೮ರಲ್ಲಿನ ೧೪.೨೩ ಆಗಿದ್ದು, ಇದು ಸರ್ರೆಯ ಏಳು ಪ್ರಶಸ್ತಿಗಳ ಕೊನೆಯ ವರ್ಷವಾಗಿದೆ. ದಕ್ಷಿಣ ಆಫ್ರಿಕಾದ ಎಂಸಿಸಿ ಪ್ರವಾಸದಲ್ಲಿ ೧೯೫೬/೫೭ ರಲ್ಲಿ ಲೇಕರ್ ಅವರ ಅತ್ಯುತ್ತಮ ಸಾಗರೋತ್ತರ ಪ್ರದರ್ಶನದಲ್ಲಿ ೫೦ ವಿಕೆಟ್ ಪಡೆದರು. ೧೯೫೧/೫೨ ರಲ್ಲಿ ಅವರು ಆಕ್ಲೆಂಡ್ ಪರ ಆಡಿದಾಗ ಅವರ ಅತ್ಯುತ್ತಮ ಸಾಗರೋತ್ತರ ಸರಾಸರಿಯು ೧೫.೭೯ ಆಗಿತ್ತು.
ಹೆಡಿಂಗ್ಲಿಯಲ್ಲಿ ಪ್ರಯೋಗಗಳಿಗೆ ಆಹ್ವಾನಿಸಿದಾಗ ಯಾರ್ಕ್‌ಷೈರ್ ಲೇಕರ್‌ನನ್ನು ಸಂಭಾವ್ಯ ಬ್ಯಾಟ್ಸ್‌ಮನ್ ಎಂದು ಪರಿಗಣಿಸಿದ್ದರೂ, ಬೌಲಿಂಗ್‌ನಲ್ಲಿ ಅವರ ಗಮನದಿಂದಾಗಿ ಎಂದಿಗೂ ಉಪಯುಕ್ತ ಬ್ಯಾಟ್ಸ್‌ಮನ್ ಆಗಲಿಲ್ಲ. ಆದರೂ ಅವರು ಎರಡು ಪ್ರಥಮ ದರ್ಜೆ ಶತಕಗಳನ್ನು ಗಳಿಸಿದರು (೧೧೩ ಅವರ ಅತ್ಯಧಿಕ ಸ್ಕೋರ್) ಮತ್ತು ಹದಿನೆಂಟು ಅರ್ಧಶತಕಗಳಲ್ಲಿ ೯೯ ರನ್ ಗಳಿಸಿದರು. ಅವರನ್ನು ಉತ್ತಮ ಕ್ಷೇತ್ರ ರಕ್ಷಕರಾಗಿದ್ದರು, ವಿಶೇಷವಾಗಿ ಗಲ್ಲಿಯಲ್ಲಿ. ಕ್ಷೇತ್ರ ರಕ್ಷಕರಾಗಿ ಅವರು ೧೯೫೪ ಸಾಲಿನಲ್ಲಿ ೨೯ ಕ್ಯಾಚ್‌ಗಳನ್ನು ಅಷ್ಟೆ ಪಂದ್ಯಗಳಲ್ಲಿ ಹಿಡಿದಿದ್ದರು. ಒಟ್ಟಾರೆಯಾಗಿ ಲೇಕರ್ ವೃತ್ತಿಜೀವನದಲ್ಲಿ ೨೭೦ ಕ್ಯಾಚ್‌ಗಳನ್ನು ಹಿಡಿದು, ೧೬.೬೦ ಸರಾಸರಿಯಲ್ಲಿ ೭,೩೦೪ ರನ್ ಗಳಿಸಿದರು.
ಹವ್ಯಾಸಿಗಳೊಂದಿಗಿನ ಸಮಸ್ಯೆಗಳು
ಮಾಜಿ ಹವ್ಯಾಸಿ (amateur) ಆಟಗಾರ ಚಾರ್ಲ್ಸ್ ವಿಲಿಯಮ್ಸ್ ಪ್ರಕಾರ ಲೇಕರ್ "ಶಾಮಟೂರಿಸಂ" ಬಗ್ಗೆ "ಸರಣಿ ದೂರುದಾರ" ಆಗಿದ್ದರು. ದುರದೃಷ್ಟವಶಾತ್ ಅವರು ಕೆಲವೊಮ್ಮೆ ಹವ್ಯಾಸಿ ಪರಿಕಲ್ಪನೆಯನ್ನು ವಿರೋಧಿಸಿ ಮಾತನಾಡಿ, ಅವಿವೇಕದಿಂದ ವರ್ತಿಸುತ್ತದ್ದರು. ಏನೇ ಇದ್ದರೂ ಅವರು ನಿವೃತ್ತರಾದ ಮೂರು ವರ್ಷಗಳ ನಂತರ ಅದನ್ನು ರದ್ದುಗೊಳಿಸಲಾಯಿತು.
ಮಾರ್ಚ್ ೧೯೫೯ರಲ್ಲಿ ಎಂಸಿಸಿ ಉಪಸಮಿತಿಯು ಹವ್ಯಾಸಿಗಳ ಮುಂದುವರಿಕೆ ಕುರಿತು ವರದಿಯನ್ನು ನೀಡಿ, ವಿಶೇಷ್ವಗಿ ಮುರಿದ ಸಮಯ ಪಾವತಿಗಳ ಪ್ರಶ್ನೆಗೆ ಒತ್ತು ನೀಡಿತು. ನಂತರ ಲೇಕರ್ ಕ್ರಿಕೆಟ್ ಸೊಸೈಟಿಯ ಸಭೆಯನ್ನುದ್ದೇಶಿಸಿ ಮಾತನಾಡುತ್ತಾ, ಹವ್ಯಾಸಿ ಆಟಗಾರನಾಗಿ ಆಡಲು ಸಾಧ್ಯವಾಗದ ಕ್ರಿಕೆಟಿಗನು ವೃತ್ತಿಪರನಾಗಿರಬೇಕು ಅಥವಾ ಆಟವಾಡುವುದನ್ನು ನಿಲ್ಲಿಸಬೇಕು ಎಂದು ಹೇಳಿದರು. ಮುರಿದ ಪಾವತಿಗಳನ್ನು "ನಗಣ್ಯ" ಎಂದು ಅವರು ವಿವರಿಸಿದರು, ಏಕೆಂದರೆ ಹವ್ಯಾಸಿಗಳಿಗೆ ವೃತ್ತಿಪರರಿಗಿಂತ ಹೆಚ್ಚಿನ ಹಣವನ್ನು ಗಳಿಸಲು ಸಾಧ್ಯವಾಗುತ್ತದೆ. ಎಂಸಿಸಿ ೧೯೫೮/೫೯ ರಲ್ಲಿ ಆಸ್ಟ್ರೇಲಿಯಾ ಪ್ರವಾಸಕ್ಕೆ ತಮ್ಮ ತಂಡವನ್ನು ಘೋಷಿಸಿದ ನಂತರ, ಲೇಕರ್ ಪ್ರವಾಸದ ಅವಧಿಗೆ ಹವ್ಯಾಸಿಯಗಲು, ನಂತರ ಸರ್ರೆಗೆ ಹಿಂದಿರುಗಿದ ನಂತರ ಮತ್ತೆ ವೃತ್ತಿಪರರಾಗಲು ಪ್ರಸ್ತಾಪಿಸಿದರು. ಪ್ರವಾಸದಲ್ಲಿ ಹವ್ಯಾಸಿಗಳಿಗೆ ತಮ್ಮ ಖರ್ಚನ್ನು ಭರಿಸಲು £ ೧,೦೦೦ ಭತ್ಯೆ ನೀಡಲಾಗುತ್ತದೆ ಮತ್ತು ವೃತ್ತಿಪರರಿಗೆ £ ೮೦೦ ನೀಡಲಾಗುತ್ತದೆ ಎಂಬ ತಪ್ಪು ಮಾಹಿತಿಯು ಅವರ ಈ ಆಲೋಚನೆ ಕಾರಣ. ಎಂಸಿಸಿಯು ಅವರ ಮನವಿಯನ್ನು ನಿರಾಕರಿಸಿತು. ಇದರ ಮೂಲಕ ಹವ್ಯಾಸಿ ಸಿದ್ಧಾಂತವು ಅಸ್ತಿತ್ವದಲ್ಲಿದ್ದ ಕಾರಣಗಳನ್ನು ಸರಿಯಾಗಿ ಅಥವಾ ತಪ್ಪಾಗಿ ಮೊದಲಿಗೆ ಅರ್ಥಮಾಡಿಕೊಳ್ಳದೆ ಲೇಕರ್ ತನ್ನ ಪ್ರಕರಣವನ್ನು ಹಾಳುಮಾಡನು ಎಂದು ವಿಲಿಯಮ್ಸ್ ಬರೆದಿದ್ದಾರೆ. ವಿಪರ್ಯಾಸವೆಂದರೆ ೧೯೬೨ರಲ್ಲಿ ಎಸೆಕ್ಸ್‌ಗೆ ಸೇರಲು ನಿವೃತ್ತಿಯಿಂದ ಹೊರಬಂದಾಗ ಲೇಕರ್ ಹವ್ಯಾಸಿ ಪಾತ್ರದಲ್ಲಿ ಆಡುತ್ತಿದ್ದರು.
ಶೈಲಿ ಮತ್ತು ವ್ಯಕ್ತಿತ್ವ
೧೯೮೬ರ ಬಾರ್ಕ್ಲೇಸ್‌ನಲ್ಲಿ, ಕಾಲಿನ್ ಕೌಡ್ರೆ ಲೇಕರ್ ಅವರ ಕಿರು-ಜೀವನಚರಿತ್ರೆಯನ್ನು ಬರೆದರು. ಅವರನ್ನು "ಬಹುಶಃ ಕ್ರಿಕೆಟ್ ಆಟ ಕಂಡ ಅತ್ಯುತ್ತಮ ಆಫ್-ಸ್ಪಿನ್ ಬೌಲರ್" ಎಂದು ಪ್ರಶಂಸಿಸಿದರು. ಕೌಡ್ರೆ ಲೇಕರ್ ಅನ್ನು ಮಹತ್ವಾಕಾಂಕ್ಷಿ ನಿಧಾನಗತಿಯ ಬೌಲರ್‌ಗೆ "ಪರಿಪೂರ್ಣ ಮಾದರಿ" ಎಂದು ಬಣ್ಣಿಸಿದರು. ಏಕೆಂದರೆ ಅವರು ದೊಡ್ಡ ಕೈಗಳಿಂದ ಎತ್ತರ ಮತ್ತು ಬಲಶಾಲಿಯಾಗಿದ್ದರು. ಲೇಕರ್ ಅವರ ಬಲವು ದೀರ್ಘ ಬೌಲಿಂಗ್ ಸ್ಪೆಲ್‌ಗಳನ್ನು ಎಸೆಯಲು ಸಾಮರ್ಥ್ಯವನ್ನು ನೀಡಿತು. ಅವರ ವೈವಿಧ್ಯಮಯ ಚೆಂಡಿನ ಹಾರಾಟವು ಬ್ಯಾಟ್ಸ್‌ಮನ್‌ಗೆ ತಿಳಿಯಲು ಕಷ್ಟಕರವಾಗಿತ್ತು. ಪಿಚ್ ಅಥವಾ ಹವಾಮಾನವು ಸಹಾಯ ನೀಡಿದರೆ, ಲೇಕರ್ ಹೆಚ್ಚುವರಿ ವೇಗ ಮತ್ತು ಸ್ಪಿನ್ ಅನ್ನು ಉತ್ಪಾದಿಸಬಹುದಿತ್ತು. ಇದರಿಂದಾಗಿ ಕೆಲವೊಮ್ಮೆ "ಬಹುತೇಕ ಆಡಲಾಗದ" ಎಸೆತಗಳನ್ನು ಹಾಕುತ್ತಿದ್ದರು.
ಲೇಕರ್ ಚೆಂಡೆಸೆಯುವಾಗ ನೀಡುವ ತಿರುವಿನ ಕಾರಣ ಬೌಲಿಂಗ್ ತುದಿಯಲ್ಲಿರುವ ಬ್ಯಾಟ್ಸ್‌ಮನ್‌ಗಳು "ಚೆಂಡಿನ ಬಜ್ ಅನ್ನು ಕೇಳಬಹುದು" ಎಂದು ಜಾನ್ ಆರ್ಲಾಟ್ ಒಮ್ಮೆ ಬರೆದಿದ್ದರು. ಗ್ಯಾರಿ ಸೋಬರ್ಸ್ ಅದಕ್ಕೆ ಒಪ್ಪಿ, "ಜಿಮ್ ಅದನ್ನು ತಿರುಗಿಸಿದಂತೆ ನೀವು ಚೆಂಡಿನ ಫಿಜ್ ಅನ್ನು ಕೇಳಬಹುದು" ಎಂದು ಹೇಳಿದರು. ಲ್ಯಾನ್ಸ್ ಗಿಬ್ಸ್ ಅವರೊಂದಿಗೆ "ನಿಸ್ಸಂದೇಹವಾಗಿ ನಾನು ನೋಡಿದ ಅತ್ಯುತ್ತಮ ಆಫ್ ಸ್ಪಿನ್ನರ್" ಎಂದು ಸೋಬರ್ಸ್ ಹೇಳಿದರು. ಸೋಬರ್ಸ್ ವಿಶೇಷವಾಗಿ ಲೇಕರ್‌ನ ನೇರ ಚೆಂಡಿನ ಬಗ್ಗೆ ಜಾಗರೂಕರಾಗಿದ್ದರು, ಏಕೆಂದರೆ ಸ್ಪಿನ್ನರ್‌ಗಳಲ್ಲಿ ಅಸಾಮಾನ್ಯವಾಗಿ ಇದು ಅವನ ತಿರುಗುವ ಎಸೆತಗಳಿಗಿಂತ ಕಡಿಮೆ ವೇಗದಲ್ಲಿ ಇರುತ್ತಿದ್ದು, ಡ್ರಿಫ್ಟ್ ಆಗುತ್ತಿತ್ತು.
ಜಿಲಿಂಗ್ಹ್ಯಮ್
ಜಿಲಿಂಗ್‍ಹ್ಯಮ್ - ಆಗ್ನೇಯ ಇಂಗ್ಲೆಂಡಿನ ಕೆಂಟ್ ಕೌಂಟಿಯಲ್ಲಿರುವ ಪೌರ ಸಂಸ್ಥೆಯುಳ್ಳ ಒಂದು ಸ್ಥಳ; ಮೆಡ್‍ವೇ ನದಿಯ ದಡದ ಮೇಲಿರುವ ಮೂರು ಪಟ್ಟಣಗಳಲ್ಲಿ ಒಂದು. ಲಂಡನಿಗೆ ಪೂರ್ವ-ಆಗ್ನೇಯ ದಿಕ್ಕಿನಲ್ಲಿ 48 ಕಿ.ಮೀ. ದೂರದಲ್ಲಿದೆ. ಜನಸಂಖ್ಯೆ 86,714 (1971). ಇಲ್ಲಿಯ ಜನಸಂಖ್ಯೆ ಕೈಗಾರಿಕಾಪ್ರಧಾನವಾದ್ದು. ಹಡಗುಕಟ್ಟೆಯಲ್ಲಿ ಜನರು ಹೆಚ್ಚು ಸಂಖ್ಯೆಯಲ್ಲಿ ಉದ್ಯೋಗನಿರತರಾಗಿದ್ದಾರೆ. ಸ್ಥಳೀಯ ಸೇವಾ ಸಂಸ್ಥೆಗಳೂ ಹಲವರಿಗೆ ಉದ್ಯೋಗ ಒದಗಿಸಿವೆ. ಇಲ್ಲಿ ಹಲವು ಸಣ್ಣ ಕೈಗಾರಿಕೆಗಳೂ ಉಂಟು. ಇಟ್ಟಿಗೆ ಮತ್ತು ಸಿಮೆಂಟ್ ಕೆಲಸಗಳಿಗೂ ಇದು ಪ್ರಸಿದ್ಧ.
ಜಿಮ್ ಲೇಕರ್
ಶೈಲಿ ಮತ್ತು ವ್ಯಕ್ತಿತ್ವ
ಲೇಕರ್ ಅವರನ್ನು ಚೆನ್ನಾಗಿ ತಿಳಿದಿದ್ದ ಫ್ರೆಡ್ ಟ್ರೂಮನ್ ಅವರು, "ಸಾಧಾರಣ, ಲಕೋನಿಕ್, ಕೆಲವೊಮ್ಮೆ ಪೇಲವ" ಎಂದು ಲೇಕರ್‌ನನ್ನು ಬಣ್ಣಿಸಿದರು. ಕ್ರಿಕೆಟ್‌ನಲ್ಲಿರುವ ಎಲ್ಲರಂತೆ ೧೯೫೬ರಲ್ಲಿ ಓಲ್ಡ್ ಟ್ರ್ಯಾಫೋರ್ಡ್‌ನಲ್ಲಿ ಲೇಕರ್ ಅವರ ವಿಶ್ವ ದಾಖಲೆಯಿಂದ ಟ್ರೂಮನ್ ಬೆರಗಾದರು, ಆದರೆ ಸಾಧನೆಗೆ ಲೇಕರ್ ಅವರ "ಸ್ವಯಂ-ಪರಿಣಾಮಕಾರಿ" ಪ್ರತಿಕ್ರಿಯೆಯಿಂದ ಹೆಚ್ಚು ಪ್ರಭಾವಿತರಾದರು. ಟ್ರೂಮನ್ ಹೇಳಿದಂತೆ, ಮರುದಿನದ ಪತ್ರಿಕೆಗಳಲ್ಲಿ ಲೇಕರ್ ಅವರ ಭಾಯಾಚಿತ್ರಗಳು ಅವನನ್ನು ಪೆವಿಲಿಯನ್ ಕಡೆಗೆ ಹೋಗುತ್ತಿರುವುದನ್ನು ತೋರಿಸುತ್ತವೆ. ಆಗ ಅವರು ನಗುತ್ತಿರಲಿಲ್ಲ, ಭುಜದ ಮೇಲೆ ಸ್ವೆಟರ್, "ನಿವ್ವಳ ಅಭ್ಯಾಸದಿಂದ ಹಿಂದಿರುಗಿದಂತೆ" ನಡೆದರು. ೨೧ನೇ ಶತಮಾನದ ಕ್ರಿಕೆಟಿಗರಿಂದ ಲೇಕರ್‌ನ ಸಾಧನೆಯಾದರೆ ಯಾವ ರೀತಿ ವರ್ತಿಸುವರು ಎಂದು ಟ್ರೂಮನ್ ಯೋಚಿಸಿದರು.
ಸದಾಶಿವೇಶ್ವರ ದೇವಸ್ಥಾನ, ಪಜಿರಡ್ಕ
ಪಜಿರಡ್ಕ ಸದಾಶಿವೇಶ್ವರ ದೇವಸ್ಥಾನ ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲೂಕಿನ ಕಲ್ಮಂಜ ಗ್ರಾಮದ ಪಜಿರಡ್ಕ ಎಂಬ ಹಳ್ಳಿಯಲ್ಲಿರುವ ಒಂದು ದೇವಾಲಯ. ಸಂಗಮ ಸದಾಶಿವ ಎಂದೂ ಪ್ರಸಿದ್ದಿಯನ್ನು ಪಡೆದುಕೊಂಡಿದೆ. ಈ ಮಂದಿರ ನೇತ್ರಾವತಿ ನದಿಯ ತಟದಲ್ಲಿ ಇದ್ದು, ನೇತ್ರಾವತಿ ಮತ್ತು ಮೃತ್ಯುಂಜಯ ಎಂಬ ಎರಡು ನದಿಗಳು ದೇವಸ್ಥಾನದ ಎದುರುಗಡೆ ಸಂಗಮಿಸಿ ನೇತ್ರಾವತಿಯಾಗಿ ಮುಂದೆ ಹರಿಯುವ ಕಾರಣದಿಂದ ಸಂಗಮ ಸದಾಶಿವ ಎಂಬ ಹೆಸರು ಬಂದಿದೆ.
ಜಿಲಿಂಗ್ಹ್ಯಮ್
ಇತಿಹಾಸ, ಸ್ಮಾರಕಗಳು
ಇಲ್ಲಿಯ ಸೇಂಟ್ ಮೇರಿ ಮಾಗ್ಡಲಿನ್ ಚರ್ಚು ಪ್ರಾಚೀನವಾದ್ದು. ಜಿಲಿಂಗ್‍ಹ್ಯಮ್‍ನಲ್ಲಿ ಹಿಂದೆ ಕ್ಯಾಂಟರ್‍ಬರಿಯ ಆರ್ಚ್‍ಬಿಷಪರ ಅರಮನೆ ಇತ್ತು. ವಾಸ್ತುಶಿಲ್ಪ ಮತ್ತು ಮತೀಯ ದೃಷ್ಟಿಯಿಂದ ಒಮ್ಮೆ ಪ್ರಮುಖವಾಗಿದ್ದದ್ದು ಜೆಜರೀಲ್ ಗೋಪುರ. ಜೆಜರೀಲೈಟರ (ಪುರಾತನ ಪ್ಯಾಲನ್ಟೈನಿನ ಜೆಜರೀಲ್ ಪಟ್ಟಣದವರು) ದೇಗುಲವಾಗಿ 1885ರಲ್ಲಿ ಇದರ ನಿರ್ಮಾಣ ಆರಂಭವಾಯಿತು. ಹಣ ಸಾಲದೆ ಬಂದಾಗ 1889ರಲ್ಲಿ ಇದರ ನಿರ್ಮಾಣಕಾರ್ಯ ನಿಂತಿತು. ಕೈಗಾರಿಕಾ ವಿಸ್ತರಣೆಗೆ ಸ್ಥಳ ಒದಗಿಸಲು (1960) ಇದನ್ನು ಒಡೆದುಹಾಕಲಾಯಿತು. ಈ ನಗರದ ಒಂದು ಭಾಗವಾದ ಚತಾಮ್ ಹಡಗುಕಟ್ಟೆಯ ನಿರ್ಮಾಣಕ್ಕೆ ಮುಂಚೆ ಇದು ಪ್ರಾಚೀನ ಹಕ್ಕುಗಳಿಂದ ಕೂಡಿದ ಹೇಸ್ಟೀಂಗ್ಸ್ ಬಂದರಿನ ಒಂದು ಭಾಗವಾಗಿತ್ತು. ಬ್ರಿಟನ್ನು ಸ್ಪೇನಿನ ಆರ್ಮೇಡ ಯುದ್ಧನೌಕಾವ್ಯೂಹವನ್ನು ಸೋಲಿಸಿದಾಗ ಆ ಕಾರ್ಯಾಚರಣೆಯಲ್ಲಿ ಫ್ರಾನ್ಸಿಸ್ ಡ್ರೇಕನ ನಾಯಕತ್ವದಲ್ಲಿ ಜಿಲಿಂಗ್‍ಹ್ಯಮ್‍ನ ನಾವಿಕನಾದ ವಿಲ್ ಅಡಮ್ಸನೂ ಭಾಗವಹಿಸಿದ್ದ. ಜಪಾನಿಗೆ ಹೋದ ಪ್ರಥಮ ಇಂಗ್ಲಿಷನೀತ. ಇವನು ಅಲ್ಲೇ 1620ರಲ್ಲಿ ಮರಣಹೊಂದಿದ. ಜಿಲಿಂಗ್‍ಹ್ಯಮ್‍ನಲ್ಲಿ ಇವನ ಸ್ಮಾರಕ ಒಂದು ಇದೆ. 1929ರಲ್ಲಿ ಈ ಪಟ್ಟಣದ ಎಲ್ಲೆಯನ್ನು ವಿಸ್ತರಿಸಲಾಯಿತು.
ಸದಾಶಿವೇಶ್ವರ ದೇವಸ್ಥಾನ, ಪಜಿರಡ್ಕ
ಇತಿಹಾಸ
ಸುಮಾರು ೮೦೦ ವರ್ಷಗಳ ಹಿಂದೆ ದೇವರಗುಡ್ಡೆ ಎಂದು ಕರೆಯಲ್ಪಡುವ “ಆದಿಪಜಿರಡ್ಕ’ದಲ್ಲಿ ಹುಲ್ಲು ಹೆರೆದು ತರುವುದೇ ಉದ್ಯೋಗವಾಗಿದ್ದ ಹೊಲತಿಯೊಬ್ಬಳು ತನ್ನ ಕಾಯಕವಾಗಿ ಹರಿತ ಕತ್ತಿಯನ್ನು ಹಿಡಿದು ಹಸಿರು ಹುಲ್ಲನ್ನು ಕಡಿಯುತ್ತಾ ಮುಂದುವರಿಯುತ್ತಿರುವಾಗ ಕತ್ತಿ ಕಪ್ಪಗಿನ ಕಲ್ಲೊಂದಕ್ಕೆ ತಾಗಿ ಆ ಕಲ್ಲಿನಿಂದ ರಕ್ತ ಹರಿದು ಬಂತು. ಹೆದರಿದ ಹೆಣ್ಣು ಊರೆಲ್ಲಾ ಬೊಬ್ಬಿಟ್ಟಳು. ಜನರೆಲ್ಲಾ ಓಡಿ ಬಂದು ಸ್ಥಳಪರಿಶೀಲನೆ ನಡೆಸಿದಾಗ ಕಂಡುಬಂದ ವಿಚಾರವೆಂದರೆ, ರಕ್ತ ಚಿಮ್ಮಿದ ಕಲ್ಲು ಸಾಮಾನ್ಯ ಕಲ್ಲಾಗಿರದೆ ಹಳೆಯ ಕಾಲದ ಶಿವಲಿಂಗವೆಂದು ಮನದಟ್ಟಾಯಿತು. ಪರಿಶೀಲನೆಯಿಂದ ಸಾವಿರಾರು ವರ್ಷಗಳ ಹಿಂದಿನ ಶಿವಾಲಯದ ಕುರುಹುಗಳು ಆ ಜಾಗದಲ್ಲಿ ಕಂಡುಬಂದವು. ಆ ಜಾಗದಲ್ಲಿ ಮತ್ತೆ ಆಲಯ ನಿರ್ಮಿಸಬೇಕೆಂದುಕೊಂಡರು. ಆದರೆ ಶಿವಗೃಹ ನಿರ್ಮಾಣಕ್ಕೆ ಉತ್ತಮ ನದಿ ಮೊದಲಾದ ಅವಶ್ಯಕತೆ, ಪತ್ರ ಪುಷ್ಪ ಫಲಗಳುಳ್ಳ ಧಾತ್ರಿ, ಧನ, ಗೋದಾನ್ಯವಸೆವ ಧರಿತ್ರಿ ಇವೆಲ್ಲ ಬೇಕು. ನದಿಯಲ್ಲದಿದ್ದರೂ ಹಿಂದೊಮ್ಮೆ ಉಳಿದೆಲ್ಲ ವೈಭವವಿದ್ದಿರಬಹುದಾದರೂ ಅಲ್ಲಿ ಆ ಕಾಲಕ್ಕೆ ಅದು ಪಾಳುಬಿದ್ದ ಗುಡ್ಡವಾಗಿತ್ತು. ಜನವಸತಿಗಳಿಂದ ಬಲು ದೂರವಾಗಿತ್ತು. ಹಾಗೆಂದು ಊರ ಮುಂದಾಳುಗಳಿಗೆ ಹಗಲು-ರಾತ್ರಿ ಚಿಂತೆಯುಂಟಾಯಿತು. ಊರ ಹಿರಿಯರಿಗೆ ಕನಸಿನಲ್ಲಿ ಸದಾಶಿವನ ದರ್ಶನವಾಯಿತು. ಮೃತ್ಯುಂಜಯ ಹಾಗೂ ನೇತ್ರಾವತಿ ಸಂಧಿಸಿ ಲೀನವಾಗುವಲ್ಲಿ ಗುಡಿ ಕಟ್ಟುವಂತೆ ಪರಶಿವನ ಆಜ್ಞೆಯಾಯಿತು. ಇಂದು ಚಕ್ರತೀರ್ಥವೆಂದು ಪ್ರಸಿದ್ಧವಾದ ಸಂಗಮ ತೀರ್ಥದ ದಡದಲ್ಲೇ ಗುಡಿ ಕಟ್ಟಿ ಲಿಂಗ ಸ್ಥಾಪನೆಯಾಗಿ ಶಿವಾಲಯ ತಲೆಯೆತ್ತಿ ನಿಂತಿತು. ಪಜಿರಡ್ಕದ ಸದಾಶಿವ ಇಲ್ಲಿ ನೆಲೆಯಾದನು. ಅಂದಿನಿಂದ ಈ ಸ್ಥಳ ಪಜಿರಡ್ಕ ಎಂದೇ ಪ್ರಸಿದ್ಧವಾಯಿತು. ಪಜಿರಡ್ಕ ಎಂದರೆ ತುಳು ಭಾಷೆಯಾಗುತ್ತದೆ. ಹೇಗೆಂದರೆ ಪಜಿರ್ ಎಂದರೆ ತುಳು ಭಾಷೆಯಲ್ಲಿ ಹಸಿರು ಹುಲ್ಲು ಎಂದರ್ಥ, ಹಾಗೇಯೇ ಅಡ್ಕ ಎಂದರೆ ಸ್ಥಳ ಎಂದರ್ಥ ಇವೆರಡೂ ಕೂಡಿ ಪಜಿರಡ್ಕ ಎಂದಾಯಿತು.
ಜಿಲಿಂಗ್ಹ್ಯಮ್
ಇತಿಹಾಸ, ಸ್ಮಾರಕಗಳು
ವರ್ಗ:ಇಂಗ್ಲೆಂಡ್ ವರ್ಗ:ಇಂಗ್ಲೆಂಡಿನ ಇತಿಹಾಸ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ